وێنە: ئەمڕۆ ڕۆژی لەدایکبوونی ئەمیتا باچانە، بەڵام پیری بە ڕوخسارییەوە دیارە\nدراما و سینەما :: 11/10/2018 :: 30591 جار بینراوە\nئەمڕۆ ڕۆژی لەدایکبوونی ئیمپراتۆری سینەمای هیندی (ئەمیتا باچان)نە، و ئەکتەرەکانی هیندستان ئینستگرامیان پرکردووە لە پەیامی پیرۆزبای بۆ ئەم هونەرمەندە مەزنە کە تەمەنی ئەمساڵ بووە بە 74 ساڵ و زۆربەی ئەکتەرەکانی نەوەی خۆی کۆچی دوایانکردووە.\nئەمیتا باچان لە ساڵی 1942 لە شاری "اللە ئاباد" لە ھیندستان لەدایک بووە، و تەمەنی 74 ساڵە و سەر بە ئایینی ھیندۆسییە و شەش ساڵ لە ھاوسەرەکەی گەورەترە، وەک بەرھەم ھێنەر و ئەکتەر و پێشکەشکار و گۆرانیبێژ کاریکردووە، ھاوکات ھاوسەرەکەی (جایا بھادوری) لە ساڵی 1948 لەدایک بووە، وەک ئەکتەر و ژنێکی سیاسەتمەدار کاری کردووە.\nئەم ئەکتەرە هیندییە خاوەن کچێک و کورێکە بەناوەکانی (شویتا ناندا) کە شووى بە بازرگانێکی گەورەی ھندی کردووە، ھاوکات کورێک بەناوی (ئەبھیشێک باتشان) کە خۆشی ئەکتەرە و ھاوسەرگیری لەگەڵ کچە شۆخەکەی دنیا ئیشواریا رای کردووە.\nسینانتان بیرماوە؟ نوێترین وێنەکانی ببینە


د. ئاشنا بابان: هەرێم توانیویەتی لەم گۆڕانكارییانە چوار دەوری خۆی بگرێ | دەزگاى زارى کرمانجى\nدیمانە / سوبحان راغب\nد. ئاشنا بابان، مامۆستای زانكۆ، پسپۆر لە سیستمی سیاسی و یاسایی دەستووری، بە زاری كرمانجی گووت "بوونی ئەو پێگە بەهێزەی ئێستای پارتی لەنێو حكومەت و پەرلەمان هەیەتی كاریگەرییەكی زۆری هەیە لە سەر چاكسازی گەورە و دەسەڵاتێكی زۆری هەیە". دەشڵێت " ئەو ژمارە زۆرەی كورسی پەرلەمانیش كە بەدەستی هێناوە لە رێگەی دەنگی خەڵك و شەرعەییەتی پێدراوە نایەوێت لە دەستی بدات و پاڵپشتی هاووڵاتییان بۆ پارتی وەك كارێكی حەتمی لێهاتووە".\nلە سەرەتای دیمانەكەیدا د. ئاشنا بابان، لەبارەی پرسی چاكسازی هەرێمەوە گووتی " یەكێك لە كارە گرنگەكانی حكومەتی هەرێم یا بەگشتی لایەنە سیاسییەكان كە باسی لێوە دەكەن پرسی چاكسازییە، ئەمەش بۆ رازیكردنی هاووڵاتییانە و پێویستییەكی زۆر زەرووریشە ئەو چاكسازیانە بكرێن، ناكرێت بڵێن ئەم چاكسازیانە لە ماوەی شەو و رۆژێكا ئەكرێ، بەڵكو كاتی و ئەنجامدانی چەند ڕێكارێكی دەوێ، بەڵام ئەوەی ئێستا لێرە بانگەشەی بۆ ئەكرێ بەڕاستی گۆڕانكاری جدی ڕوویداوە، ئەگەر سەیری وەزیرەكان بكەین جۆرێك جیاوازتر لە وەزیرەكانی تری پێشخۆیان دەردەكەون و هاووڵاتییان ئەبینن و كاری هاووڵاتییان جێبەجێ ئەكەن، لەبارەی ئەو قسانەشی كە دەگوترێت وەزیرەكانی ئێستا جۆرێك لە نمایش دەنوێنن لە بابەتی بەرێكردنی هاووڵاتییان و لێ نزیك بوونەوەیان, پێم وایە ئەوەی گرنگە خوودی وەزیرەكان لەنێو خەڵكدان ئەگەر چی نمایشیش بێت گرنگ بەرپرسەكان لەنێو هاووڵاتییانی خۆیانن. بەو واتایەی ئێستا هاووڵاتی ئازادترن لە بینینی وەزیرێك وەك ئەوەی لە پێشوتردا هەبوو، كە بۆ بینینی وەزیرێك هەوڵی دەدا. ئەم كارەی وەزیرەكانی ئێستاش بە سوودی هاووڵاتییان تەواو دەبێت سەڕەڕای ئەمەش هاووڵاتییان ئێستا بە بەراورد بە پێشوو چاوكراوەترن و لەوە دەگەن كێ نمایش دەكات و كێ لەگەڵ كۆژانەكانیانە".\nلە درێژەی قسەكانیدا ناوبراو ئاماژەی بۆ نووسینەوەی دەستووری هەرێم و هەوڵەكانی پەرلەمانی كوردستان كرد" پێشوتر ئەگەر چی ڕەشنووسی دەستوور دانرابوو، بەڵام بەداخەوە بەهۆی ئەوەی كۆمەڵێك لە پارتە سیاسییەكان لەسەر كۆمەڵێك بابەت ناكۆك بوون ئەمەش بووە هۆی مردن یا لەدایك نەبوونی دەستووری هەرێمی كوردستان و تەنها بە ڕەشنووس مایەوە، لەبەر ئەمە پەرلەمانی كوردستان ئەمجارە هاتووە بۆ ئەوەی كە لایەنەكانی كوردستان ڕازی بكات و لەسەر پێشنیارەكانیان گفتوگۆ بكات تا ئەمجارە دەستوورێكی بە هێز كە ماف و ئەرك و ئازادییەكانی تاكی تیا پارێزراو بێت و خزمەتی كۆمەڵگای كوردستان بكات و ببێتە بنەمایەكی بەهێز بۆ هەرێمی كوردستان و ئیدارەی دەوڵەت، چونكە ئەو كەموكوڕیانە و گەندەڵیانەی هەن هەمووی لە نەبوونی دەستووری تایبەتی هەرێمی كوردستانەوە سەریان هەڵداوە, ئەگەر دەستوور هەبێت كۆمەڵێك بابەت بە بەرچاوی هەمووان ڕووونتر دەبێت لەوەی ئێستا هەیە. بەو پێیەی دەستوور دایكی یاساكانە".\nلەبابەت دۆخی ئێستای عێراق و لێكەوتەكانی وای گووت " دۆخی عێراق دۆخێكی زۆر شڵەژاو و نا ئارامە، ئەم ڕووداو و كێشانەی لە عێراق ڕوودەدەن تەواو كێشەی ناوخۆ نین و دەست تێوەردانی دەرەكی هەیە, هەم ئەمریكا ڕۆڵی تیا هەیە هەمیش ئێران و وڵاتانی دراوسی, ئەمانە بۆ خۆی جۆرێك لە دۆخێكی تەواو ناڕوونن و بە ئاراستەیەكی خراپ دەڕوات. نابێ بیریشمان بچێ ئەگەر پێشوتر كێشەكان تەنها لەنێوان شیعەو سوونەكان بوو بێت ئێستا لەنێوان شیعە بەرامبەر بە شیعەیەكی ترە و لە ناو خۆشیانا بەربەرەكانی دروستبووە و لە یەكتری جیابوونەتەوە. ئەوەی دەیبینین و دەبیسترێ و ڕەنگە ببێتە واقعێك دەستلەكار كێشانەوەی د. عادل عەبدول مەهدی و هەڵوەشانەوەی پەرلەمانە، ئەمانە هەمووی كارێكی خراپە و كاریگەریشی لەسەر هەرێمی كوردستان دەبێ".\nئەم مامۆستایەی زانكۆ، بۆ پەیوەندی نێوان حكومەتی هەرێم و بەغدا هاوكات پێكهێنانی لیستی هاوبەشی لایەنە كوردییەكان بۆ هەڵبژاردنی ئەنجوومەنی پارێزگاكانی عێراق ئەمەی خستەڕوو: "كاتێك حكومەتی هەرێم لەگەڵ بەغدا ڕێككەوتن نامەیەكی هەبوو بێگومان لەسەر كۆمەڵێك بابەت بوو كە پابەندبوونێكی پێوە بوو، ئەوەی ئێستا دەبینرێت ئەو پابەندبوونە بەشێوەیی پێشووتر نەماوە بەهۆی ئەو دۆخە ڵێڵەی بەسەر عێراقدا هاتووە، یا كەس نازانێ چی بەسەر دێت، لەبەر ئەوەی هەرێم لەگەڵ سەرۆك وەزیرانی ئێستای عێراق لێكتێگەیشتنێكی هەیە، بەڵام ئەگەر هاتوو ئەو نەمێنێت و یەكێكیتر بێتە سەر حوكم رەنگبێت ئەو رێككەوتنانە نەمێنێت و بە بارێكی خراپتردا بڕوات. پێشبینی و سەرەدەری ئەم بابەتە كەمێك قورسە و دۆخەكە دیار نییە بەچ ئاقارێكا دەروا, سەبارەت بە پرسی پێكهێنانی لیستی هاوبەش بۆ هەڵبژاردنی ئەنجوومەنی پارێزگاكانی عێراق، راِستییەك هەیە كە لەهەر شوێنێك كورد یەكگرتوو بێت هێزێك و توانایەكی باشتری هەیە، ئەم یەكبوونەی ئێستا لایەنە كوردییەكانیش جێی دڵخۆشییە كە بۆ هەڵبژاردنی پارێزگاكان لیستێكی هاوبەشیان پێكهێناوە و گرنگی زۆری ئەبێت بەتایبەتی بۆ ئەو ناوچانەی كێشە لەسەرن و لەسەرووی هەمووشیانەوە كەركووك".\nلە كۆتایی دیمانەكەیدا، د. ئاشنا بابان مامۆستای زانكۆ لە زانستە سیاسییەكان، كشانەوەی ئەمریكای لە ڕۆژئاوای كوردستان و جێهێشتنی كوردی لە ناوچەكە ڕوونیكردەوە " كورد لەم بابەتەدا بە هەڵە داچووە، چونكە لە سیاسەتدا هاوڕێی هەمیشەیی نییە، بەڵكو بەرژەوەندی هەمیشەیی هەیە. هۆكاری كشانەوەی ئەمریكاش ڕێكەوتنی بوو لەگەڵ توركیا، چونكە پێشوتر توركیا داوای ئەوەی كردبوو كە ناوچەیەكی ئارام لە سووریا دروست دەكات و ئاوارە سوورییەكان دەگەرێنێتەوە سووریا و لەو ناوچە ئارامەی سووریا كە بۆیان دروست دەكات نیشتەجێیان دەكات، ئەوەی ئێستا بەرچاوە فعلەن دەیەوێت ئەو كارە بكات و بەسەرپەرشتی هاوپەیمانەكان ناوچەكە ئەپارێزرێت، هاوكات لە چەند رۆژی رابردوو هێزی ئەمریكا لە سنوورەكە دەركەوتوونەتەوە و ئەم هەڵبەز و دابەزەی سیاسەتی ئەمریكا و كارەكانی ترەمپ ئەندامانی كۆنگرێسی كردۆتە دووبەش و بەشێكیان سەركۆنەی دەكەن و بەتەواوی دژی كارەكانی ترەمپن و دیاری كراوتر هەڵوێست لەسەر ڕووداوی چۆڵكردنی سەرەتای رۆژئاوای كوردستان وەرئەگرن لە چوارچێوەی سووریا. بۆ هەڵبژاردنەكانی داهاتوو گومان دەكەم شكستی كۆنكرێتی بۆ ئەو(ترەمپ) هەبێت".


kurd4net: February 2013\nله‌م بابه‌ته‌دا باسی چۆنیه‌تی ناسینه‌وه‌ی پاسوۆرد ده‌كه‌ین كاتێك له‌بیر ده‌كه‌ین\nزۆرجار وا رێك ده‌كه‌وێت پاسوۆرده‌كه‌ت له‌بیر ده‌كه‌یت ، به‌لام له شوێنی داخیل بوونه‌كه‌دا كه ئیمیله‌كه‌ت داخیل ده‌كه‌ی پاسوۆرده‌كه‌ت له‌گه‌لی ده‌نوسرێت چونكه پێشتر خه‌زنه ده‌توانی به‌شێوه‌ی ئه‌ستێره ببینی به‌لام ناتوانی بزانی ئه‌م ئه‌ستێرانه ئایا چی پیت و ژماره‌ن . به‌لام ئێمه له‌م بابه‌تی ڤیدیۆیه باسی شێوه‌ی كه‌شف كردنی پاسوۆرد ده‌كه‌ین له شێوه‌ی ئه‌ستێره بۆ شێوه‌ی راسته‌قینه‌ی خۆی .\nفه‌رموون له‌گه‌ل ڤیدیۆیی ئه‌و فێركاریه\nبۆ سه‌یركردنی ئه‌و ڤیدیۆیه له فه‌یسبووك ئێره كلیك بكه\nچه‌ند سایتێك بۆ دروست كردنی جوانترین شێوه‌ی كه‌ڤه‌ری فه‌یسبووك\nدوایی ئه‌وه‌ی له فه‌یسبوودا شێوه‌كه‌ی گۆردرا بۆ شێوه‌ی تایم لاین ، یه‌كێك له شته جوانه‌كانی ئه‌و شێوه‌یه ئه‌وه‌یه كه ده‌توانی وێنه‌یه‌ك به قه‌باره‌یه‌كی گه‌وره له برۆفایلی تایبه‌تی خۆت دابنێت ئه‌ویش پێی ده‌وترێت كه‌ڤه‌ری پرۆفایل .\nلێره‌دا بۆ خۆشه‌ویستانمان ویستمان چه‌ند وێب سایتێك بلاوبكه‌ینه‌وه كه ده‌توانی له رێگای ئه‌و وێب سایتانه‌وه جوانترین كه‌ڤه‌ر بۆ په‌یجه‌كه‌ت یان پرۆفایلی ئه‌كاونته‌كه‌ت دروست بكه‌ی .\n1. cover junction:له‌م سایته‌وه ده‌توانی كه‌ڤه‌ر به شێوه‌یه‌كی زۆر جوان دروست بكه‌ی به ویستی خۆت ، ئه‌مه جگه له‌وه‌ی له‌م سایته‌وه ده‌كرێ كه‌ڤه‌ر به چه‌ندین شێوه‌ی جوان و سه‌رنج راكێش دروست بكه‌ی . ئێره كلیك بكه\n2. Timeline Cover banner : ئه‌مه‌ش سایتێكی به سودی تره كه ده‌توانی به شێوه‌یه‌كی زۆر جوان كه‌ڤه‌ر بۆ ئه‌كاونته‌كه‌ت و په‌یجه‌كه‌ت دروست بكه‌ی هیوادارم سودی لێ وه‌ربگرن . ئێره كلیك بكه\n3. Pic Scatter: ئه‌مه‌ش سایتێكی تر له‌و سایتانه‌ی كه به شێوه‌یه‌كی جیا له‌وانی تر ده‌توانی كه‌ڤه‌ری لێ دروست بكه ، له‌ر ێگایی ئه‌م سایته‌وه ده‌توانی ببه خاوه‌نی كه‌ڤه‌رێك كه چه‌ند وێنه‌یه‌كی ناو پرۆفایله‌كه‌ت یان ئه‌و وێنانه‌ی كه تۆ تێدا تاگ كراوی به‌یه‌كه‌وه له كه‌ڤه‌رێك كۆ بكه‌نه‌وه . ئه‌گه‌ر وێنه‌كانت پێ جوان نه‌بوو ئه‌وا ده‌كرێت به كلیك كردن له‌سه‌ر وێنه‌كه بیگۆریت بۆ ئه‌و وێنه‌ی كه خۆت حه‌زی لێ ده‌كه‌یت\n4. faceitpages: یه‌كێكی تر له‌و سایتانه‌ی كه كه‌ڤه‌ری لێ دروست ده‌كرێت ، ده‌توانی به چوون بۆ ئه‌و سایته ببیه خاوه‌ن كه‌ڤه‌رێك بۆ چه‌ندین بواری جیا .به‌تایبه‌تی ئه‌و په‌یجانه‌ی كه له بواری بازارگێری كارده‌كه‌ن .\nله ماوه‌ی رابردوودا چه‌ندین شێوه‌ی چات بلاوكراوه‌ته‌وه كه ده‌توانی له‌رێگایی ئه‌و به‌رنامانه‌وه چات بكه‌یت له‌گه‌ل هاورێكانت له فه‌یسبووك و یاهوو به‌لام هه‌موویان له‌لایه‌ن كه‌سانێك دروست كراون كه فه‌رمی نه‌بوون . فه‌رمی نه‌بوون ئه‌پلیكه‌یشن\nله‌وانه‌یه ئه‌و ئه‌پلیكه‌یشنانه شێوه‌ی ئاسایشیان زۆر باش نیه .\nبه‌لام له‌م ماوه‌یه‌دا كۆمپانیایی فه‌یسبووك هه‌لساوه به دانانی ئه‌پلكه‌یشنێكی زۆر جیاواز ئه‌ویش شێوه‌یه‌كی ئاسایشی زۆر باشی هه‌یه ، هه‌روه‌ها له‌گه‌ل ئه‌وه‌ی ده‌توانی به‌شێوه‌یه‌كی زۆر باش چات بكه‌ی ، ده‌توانی هه‌موو ئه‌و كۆمێنت و نامانه ببینی كه له فه‌یسبووك بۆ تۆ دێت ، هه‌روه‌ها ده‌توانی له رێگایی ئه‌م ئه‌پلیكه‌یشنه نوێیه‌وه هه‌موو پۆسته‌كانی هاورێكانت ببینی ، ئه‌وه‌ی جێگایی باسه به‌بێ بوونی هیچ براوسه‌رێك ده‌توانی فه‌یسبووك به‌كاربهێنی .\nفه‌رموون له‌گه‌ل داونلۆد كردنی ئه‌و به‌رنامه بچووكه\nله‌سه‌ره‌تایی ده‌ست پێ كردنی فه‌یسبووك یه‌كێك له شته خۆشه‌كانی فه‌یسبووك بریتی بوو له‌وه‌ی كه له گروپه‌كان ده‌مانتوانی له‌گه‌ل هه‌موو ئه‌ندامانی گروپه‌كان قسه‌بكه‌ین و را بگۆرینه‌وه به‌لام دواتر فه‌یسبووك ئه‌م خزمه‌تگوزاریه‌یی لابرد .له ئێستا ئه‌پلیكه‌یشنێكی تر زیاد كراوه بۆ په‌یجه‌كان كه ئه‌ندامانی په‌یجه‌كان ده‌توانن له‌رێگایی ئه‌و ئه‌پلكه‌یشنه نوێیه‌وه چات له‌گه‌ل هه‌موو ئه‌ندامانی ئه‌و په‌یجه بكه‌ن و رابگۆرنه‌وه .\nلێره‌دا به پێویستمان زانی ئه‌و فێركاریه بۆ ئه‌دمینی په‌یجه‌كان ئاماده بكه‌ین هیوادارم سود به‌خش بێت\nیه‌كێك له كێشه‌كانی كوردستان ئه‌وه‌یه كه به‌رده‌وام به‌كارهێنه‌رانی ئه‌نترنێت گله‌ی ئه‌وه ده‌كه‌ن كه خێرایی ئه‌نترنێت له كوردستاندا به رێژه‌یه‌كی زۆر خراپه . هه‌موومان ده‌زانین كه خێرایی ئه‌نترنێت خراپ بوو ئه‌وا ناتوانین به ویستی خۆمان شته‌كان داونلۆد بكه‌ین .\nبه‌لام لێره‌دا به‌رنامه‌یه‌كم ئاماده كردوه بۆ ئه‌وانه‌ی ئه‌نترنێت داونلۆد مه‌نیجه‌ریان هه‌یه كه خێرایی داونلۆد كردن زۆر خێرا ده‌كات .\nزۆرجار ده‌بێت له یوتیوب ڤیدیۆیه‌كی سه‌رنج راكێش ده‌بینین و ده‌مانه‌وێت داونلۆدی بكه‌ین به‌لام سه‌یری كۆمپیوته‌ره‌كه‌مان ده‌كه‌ین هیچ به‌رنامه‌یه‌كی داونلۆدی تێدا نیه و ناتوانین ئه‌و ڤیدیۆیه داونلۆد بكه‌ین . به‌لام لێره‌دا ئێمه رێگا چاره‌یه‌كی زۆر ئاسانتان ده‌خینه به‌رده‌ست كه ته‌نها به‌دوو هه‌نگاو و به‌بێ بوونی هیچ به‌رنامه‌یه‌ك ده‌توان ڤیدیۆ داونلۆد بكه‌ی له سایتی یوتیوبی به‌ناوبانگ .\nبۆ بینینی ڤیدیۆیه‌كه ئێره كلیك بكه\nچۆنیه‌تی پاراستنی گۆگل سێرج و یوتیوب له وێنه و ڤیدیۆیی سێكسی ناپه‌سه‌ند\nزۆرجار ده‌بینین دایباوكان دلنیان نین له‌وه‌ی كه ئایا منداله‌كه‌یان له‌كاتی به‌كارهێنانی ئه‌نترنێتدا سه‌یری ڤیدیۆ و وێنه‌ی ناگونجاو ده‌كات ؟ یاخود تۆ وه‌كو به‌كارهێنه‌ری ئه‌نترنێت له‌كاتی به‌كارهێنانی سایته‌كانی گۆگل و یوتیوبدا جاری وا هه‌یه ۆ كۆنترۆلی نه‌فسی خۆت له ده‌ست ده‌ده‌یت ده‌ست ده‌كه‌یت كاتێك له گه‌رانه‌كاندا ئه‌نجامێكی سێكسی ناپه‌سه‌ند ده‌بینی ، به جۆرێك كه كلیك له‌سه‌ر ڤیدیۆ یان وێنه نا په‌سه‌نده‌كه ده‌كه‌ی و به‌دوایدا ده‌رۆێت .ئێمه لێره‌دا ده‌مانه‌وێت سه‌رنجتان رابكێشین بۆ ئه‌وه‌ی ئایا چۆن وا له سایته‌كانی گۆگل و یوتیوب بكه‌ین كه له‌كاتی به‌كارهێنانی نه‌توانێت هیچ ئه‌نجامێكی به‌دره‌شتی (سێكسی نا په‌سه‌ند) به‌دیاربكه‌وێت .\nچه‌ند گۆرانكاریه‌كی نوێ له‌سه‌ر شێوه‌ی فه‌یسبووك له‌سالی 2013 دا\nله سه‌ره‌تایی دروست بوونی فه‌یسبووك تاوه‌كو ئێستا به‌رده‌وام گۆرانكاری له سایتی كۆمه‌لایه‌تی فه‌یسبووك روویداوه ، ئه‌مه‌ش له‌لایه‌ك بۆ ئه‌وه‌ی زۆرترین خزمه‌تگوزاری پێشكه‌ش بكات وه بۆ ئه‌وه‌ی به‌كارهێنه‌ران بێزار نه‌بن له‌سه‌ر یه‌ك شێوازدا\nله‌رابردوودا فه‌یسبووك یه‌كێك له شێوازه نوێیه‌كانی بریتی بوو له دانانی تایم لاین ، كه له‌سه‌ره‌تادا نارازی بوونێك له لایه‌ن به‌كارهێنه‌رانه‌وه هه‌بوو به‌لام دواتر به شێوه‌یه‌كی باش ره‌زامه‌ندی له‌سه‌ر تایم لاین وه‌رگیرا .\nله‌م بابه‌ته‌دا ده‌مانه‌وێت باس له‌سه‌ر ئه‌و شتانه بكه‌ین كه له فه‌یسبووك له‌ماوه‌ی ئه‌م مانگه روویانداوه ئه‌و گۆرانكاریانه‌ی كه خه‌ریكه له‌م ماوه‌یه ئه‌نجام ده‌درێت .\n1. گۆرانی شێوه‌ی ئه‌كاونت (تایم لاین ):


کاردانه‌وه‌ی عێراقیـیه‌کان له‌سه‌ر سه‌رکوتکردنی ئازادیـیه‌کانی تاکه که‌سی\nخۆپـیشـاندانی ڕێـکخراوه‌کانی کۆمه‌ڵـگای مه‌ده‌نی دژ به سه‌رکوتکردنی ئازادیـیه‌کانی تاکه که‌سی درێژه‌ی هه‌یه و له به‌غدای پایته‌خت به چه‌ندین شێواز ناڕه‌زایی و ڕووبه‌ڕووبوونه‌وه دروسـتبووه به‌رامبه‌ر ئه‌و هه‌وڵانه‌ی ئافره‌ت له کۆمه‌ڵگا دادبڕێت و مافه ده‌سـتوریـیه‌کانی پـێشێل ده‌کات و وه‌ک به‌شێـک له ته‌واوکه‌ری ژیان ته‌ماشای ناکات.\nئه‌زهار سالم چالاکوانێـکی سیاسیـیه و له نێو خۆپـیشـاندانێـکدا که له ناوه‌ڕاستی به‌غدا و له گۆڕه‌پانی فیرده‌وس به‌ڕێوه‌چوو گوتی " من سه‌رم سوڕده‌مێنێت له وڵاتێـک شۆڕشی دژ به دیکتاتۆریه‌ت کردووه و دروشـمی ئازادی هه‌ڵگرتووه ڕووبه‌ڕووی سه‌رکوتکردنی ئافره‌ت بـبێته‌وه له ناو کۆمه‌ڵـگادا و هه‌وڵ بدات دایانبڕێت له زۆربه‌ی ئه‌و هونه‌رانه‌ی که که‌لتوری عێراقی پـێناسراوه و چه‌نده‌ها ئافره‌تی ئه‌م وڵاته‌ش ڕۆڵیان بینیوه له گه‌شه‌سه‌ندنیدا. ده‌ڵێم به داخه‌وه کاتێـک که گوێمان لێده‌بێت له عێراقی نوێدا باس له جیاکردنه‌وه‌ی ڕه‌گه‌زی نێر و مێ ده‌کرێت له‌سه‌ر ئاسـتی باڵادا، ئه‌وانه‌شی بانگه‌وازی ئازادی بۆ ده‌که‌ن به سه‌رلێشێواو ناوی ده‌به‌ن... به ڕاستی به‌داخه‌وه."\nخۆپـیشـاندانی ڕێـکخراوه‌کان و ده‌ربڕینی ناڕه‌زایـیان پاش ئه‌و بڕیارانه دێت که ئه‌نجومه‌نی پارێزگای به‌غدا کۆمه‌ڵێـک بڕیاری ده‌رکردووه به داخسـتنی یانه‌ی شه‌وان و ئه‌و فرۆشـگایانه‌ی مه‌ی تێدا ده‌فرۆشێت، هاوکات وه‌زاره‌تی په‌روه‌رده‌ش هه‌وڵی داخسـتنی به‌شه‌کانی مۆسیقا و شانۆ و شێوه‌کاری ده‌دات له په‌یمانـگای هونه‌ره جوانه‌کان و کۆلێژه‌کاندا، وه هه‌روه‌ها کچ و کوڕیش له به‌شه‌کاندا جودا ده‌کاته‌وه.\nله‌م باره‌یه‌شه‌وه غاده ئه‌لعامری به‌ڕێوه‌به‌ری گشتی ده‌زگای مه‌دا بۆ ڕۆشنبیری و هونه‌ری له لێـدوانێـکیدا بۆ ده‌نگی ئه‌مه‌ریکا گوتی " ئه‌و ده‌سـتوره‌ی پـێناسه‌ی ئازادی کردووه به هه‌موو جۆره‌کانیـیه‌وه له‌و ڕوانگه‌یه‌وه بووه که عێراق له پـێـکهاته‌ی جیاواز پـێـکدێت، بۆیه ناکرێت عێراقی نوێ له یه‌ک وێنه و له یه‌ک بیروبۆچووندا کۆبکه‌ینه‌وه.\nهه‌ندێـک لایه‌نی سیاسی هه‌وڵی ئه‌وه ده‌ده‌ن له ڕێـگه‌ی پـیاوانی ئاینی و مزگه‌وته‌کانه‌وه هه‌ڵمه‌تێـک بۆ ڕووبه‌ڕووبونه‌وه‌ی ئازادی بده‌ن. پاشان له‌سه‌ر داخوازی ئه‌وان بڕیاری ده‌سه‌ڵات و یاسای بۆ ده‌ربکه‌ن. گوێمان لێـیه و ده‌بیستین که هه‌ندێـک هه‌نگاو ده‌نرێت له لایه‌ن وه‌زیری په‌روه‌رده‌ی عێراقیـیه‌وه بۆ داخسـتنی به‌شه‌کانی مۆسیقا و شانۆ و شێوه‌کاری له په‌یمانگا و له کۆلێژه‌کانی هونه‌ره جوانه‌کان. هه‌ر به‌م هه‌نگاوه‌ش کۆڵ نه‌دراوه، به‌ڵـکو کاری په‌یکه‌رسـازه به‌ناوبانگه‌کانی عێراق له‌سه‌ر ئاسـتی جیهان، ده‌سـته ڕه‌نگینه‌کانیان له ناو په‌یمانگا و کۆلێژه‌کاندا ده‌شێوێنرێت و تا ده‌گاته ئه‌وه‌ی ده‌یانشـکێنن، ئه‌مانه هه‌مووی سه‌ره‌تای ئه‌و هه‌ڵمه‌ته ترسـناکه‌مان بۆ ئاشـکرا ده‌کات که سیسـتمێـکی دژ به ئازادی به‌ڕێوه‌یه و هونه‌ر و که‌لتوری عێراقی له‌ناوده‌بات. به داخه‌وه بۆ وه‌زیری په‌روه‌رده‌ی عێراق که به‌ر گوێمان ده‌که‌وێت به ڕاستی سه‌رسوڕمان ده‌بین کاتێـک که وه‌زیر سه‌ردانی په‌یمانگای هونه‌ره جوانه‌کان ناکات تاوه‌کو ئه‌و په‌یکه‌رانه‌ی به ده‌سته ڕه‌نگینه‌کانی عێراقیـیه‌کان دروسـتکراوه لانه‌برێت."\nهه‌ندێـک له په‌یکه‌ری کاره ڕه‌نگینه‌کانی شێوه‌کاره عێراقیـیه‌کان له‌سه‌ر ئاسـتی جیهان ڕووبه‌ڕووی شـکاندن و شێواندن بووه‌ته‌وه. خوێندکارانی هونه‌ره جوانه‌کانیش ده‌ترسێندرێن به داخسـتنی به‌شه‌کانیان به بیانوی ئه‌وه‌ی ئه‌م هونه‌ره یه‌ک ناگرێته‌وه له‌گه‌ڵ کۆمه‌ڵگای ئیسلامیدا. دروسـتکردنی په‌یکه‌ریش به سنوور به‌زاندنی ئاینی ئیسلام ده‌زانن به‌ره‌و جیهانی بت په‌رسـتی.


لەزانكۆی سلێمانی سیمینارێك بۆ ناساندنی پلانی نیشتمانی بۆ پاراستنی مافی مرۆڤ لە عیراق بەڕێوەچوو\nبەچاودێری وەزیری دادی عیراق و بەهاوكاری سەرۆكایەتی زانكۆی سلێمانی سیمینارێك بۆ ناساندنی پلانی نیشتمانی بۆ پاراستنی مافی مرۆڤ لە عیراق بەڕێوەچوو\nدادی حكومەتی فیدراڵی عیراق و بە هاوكاری سەرۆكایەتی زانكۆی سلێمانی سیمینارێك بۆ ناساندنی پلانی نیشتمانی بۆ پاراستنی مافی مرۆڤ لە عیراق، لە هۆڵی كۆماری كوردستان لە كۆلێجی زانستەمرۆڤایەتییەكانی زانكۆی سلێمانی رێكخرا.\nسەرەتای سیمینارەكەش بە ساتێك وەستان بۆ رۆحی شەهیدان دەستیپێكرد، پاشان پرۆفیسۆر د. ڕەزا حەسەن سەرۆكی زانكۆی سلێمانی وتەیەكی پێشكەشكردو رایگەیاند: زۆر بەخێهاتنی حاكم سالار عەبدولستار وەزیری دادی حكومەتی فیدراڵی عیراق دەكەین كە ئەمڕۆ لێرە لە زانكۆی سلێمانی لەم چالاكییەدا ئامادەبوونی هەیە بۆ گفتوگۆكردن لەسەر پرسێكی گرنگ لە وڵاتەكەماندا كە ئەویش پرسی مافی مرۆڤە، كە چەند ساڵێنێكە بەهۆی شەڕو ململانێ و زوڵم و زۆری رژێمە یەك بە دوایەكەكانی عیراق، مافی مرۆڤ بەشێوەیەك لە شێوەكان رووبەڕوی پێشلكاریی گەورە بۆووەتەوەو پێویستە كاری جددی بكرێت لە پێناو دەستەبەركردنی ژیانێكی ئارام و پارستنی مافی مرۆڤ كە ئەركی دەوڵەتە بەو كارە هەستێت بە پشتبەستن بە رێنماییە نێودەوڵەییەكانی نەتەوەیەكگرتووەكان بۆ مافی مرۆڤ .\nسەرۆكی زانكۆی سلێمانی راشیگەیاند: ئەمڕۆش لەم سیمینارەدا دەمانەوێت گفتوگۆی تەواو و زانستی لەسەر مافی مرۆڤ و تاوتوێی رێكخستنی یاساكان بكەین بە گونجاندنیان لەگەڵ بەندەكانی مافی مرۆڤ، بەوەی كە لە ئێستادا عیراق وڵاتێكی دیموكراسییەو پێویستە یاساكان بەشێوەیەك دابڕێژرێن كە رەچاوی تەواوەتی پاراستنی مافەكانی مرۆچیان تێدا بكرێت .\nدواتر د. هەڤاڵ پارێزگاری سلێمانی وتەیەكی پێشكەش كردو رایگەیاند: كە تێیدا باسی لە رێكخستنەوەی یاساكان كرد بە گونجانیان و رەچاوكردنی مافەكانی مرۆڤ لە وڵاتداو دەستەبەركردنی ماف بۆ هاووڵاتییان كە بەپێی بەرندەكانی مافی مرۆڤی سەربە نەتەوەیەكگرتووەكان رێكخراوەو هەموو مرۆڤێك لەسەر زەوی پێویستە مافەكانی بپارێزرێت و بەرگری لێبكرێت و دوربێت لە زوڵم و ستەو نەكرێتە قوربانی ململانێ و شەڕەكان .\nپاشان حاكم سالار عەبدولستار وەزیری دادی حكومەتی فیدراڵی عیراق وتەیەكی پێشكەشكردو رایگەیاند: لە رابردودا ئەگەر بەهۆی شەڕو ململانێ و جیاوازییە ئاینی و نەتەوەیی و ئیتنییەكانەوە مافەكانی مرۆڤ بە جۆرێك لە جۆرەكان پێشێلكرابێت، ئەوا دەبێت كارێك بكرێت بۆ ئەوەی مافەكانی مرۆڤ بگونجێنرێت لەگەڵ دەقی یاساكان لە پێناو پاراستنی مافی مرۆڤ بە بێ جیاوازی لە وڵاتدا، وتیشی: ئێمەش وەك وەزارەتی دادو دەسەڵاتی دادوەری دەبێت بە راوێ لەگەڵ كەسانی شارەزای بواری مافەكانی مرۆڤ كار لەسەر ئەوە بكەین كە یاساكان بەشێوەیەك دابڕێژرێنەوە كە لەگەڵ بنەما سەرەكییەكانی مافەكانی مرۆڤدا بگونجێت و پاراستنی مافی مرۆڤ تیایاندا لەبەرچاو بگیرێت لەهەموو روویەكەوە.\nپاشان پانێڵەكانی سیمینارەكە بە ئامادەبوونی د .محەمەد تركی عوبەیدی و حاكم رزگار ،دەستیپێكرد، كە پانێڵەكە لەلایەن د. ئیبتسام ئیسماعیل راگری كۆڵێجی زانستەمرۆڤایەتییەكان بەڕێوەبرا .\nهەردوو میوان چەند باسێكی گرنگیان لەسەر مافەكانی مرۆڤ و گونجاندنی یاساكان لەگەڵ بەندەكانی مافی مرۆڤ وروژاند و باسیان لە رۆڵی دەسەڵاتی دادوەریی و دەستەو رێكخراوەكانی مافی مرۆڤ كرد بۆ جێگیركردنی یاساكان بە شێوەیەك كە مافەكانی مرۆڤ تیایاندا پارێزراو بێت.\nلە كۆتاییشدا دەرگای گفتوگۆ بە رووی ئامادەبووانی سیمینارەكە كرایەوەو ئامادەبووان راو سەرنجی خۆیان لەسەر مافەكانی مرۆڤ لە عیراق و هەرێمی كوردستان و چۆنێتی گونجاندنی یاساكان لەگەڵ مافەكانی مرۆڤ ئاڕاستەی میوانانی سیمینارەكە كرد.


كاتێ كورد مێژوو له‌بیر ده‌كات مێژووش له‌ناخیدا ونی ده‌كات! (به‌شی ٧ كۆتایی) .. ئاریتما موحه‌ممه‌دی\nئه‌مریكاش وه‌ك یه‌كه‌مین هێزی سه‌ربازیی كه خاوه‌ن پێشكه‌وتووترین چه‌ك و تێكنۆلۆژیی ڕۆژ و سه‌رده‌مه نایهه‌وێت ڕووبه‌ڕووی ئێران ببێته‌وه و ده‌یهه‌وێت به‌هه‌ر چه‌شنێك بێ بناغه‌ی پێوه‌ندی سیاسیی، دیپلۆماسی و ئابووریی له‌گه‌ڵ ئه‌و ڕژیمه‌دا دابڕێژێت و به‌رژه‌وه‌ندییه‌كانی له‌گه‌ڵ ده‌سه‌ڵاتدارانی ئێران ڕێك بخات. ئه‌مریكا له كاریگه‌ریی ئێران له‌سه‌ر نه‌ته‌وه‌كانی ناوچه‌كه تێ ده‌گات و دژایه‌تی ئه‌مه‌شی پێناكرێت. بۆیه ده‌یهه‌وێت له‌گه‌ڵ ئێران ڕێ بكه‌وێت و كێشه‌كانی چاره‌سه‌ر بكات، هه‌رچه‌ند ئه‌مریكا كێشه‌ی له‌گه‌ڵ ئێران نییه، به‌ڵكوو ئه‌وه ئێرانه كه كێشه‌ی له‌گه‌ڵ ئه‌مریكا هه‌بووه، به‌ڵام ئه‌مریكاش پێی وایه كه پێكهاتن له‌گه‌ڵ ئێران ئاسانتره تاكوو دژایه‌تیكردنی و له ماوه‌ی سیوپێنج ساڵی ڕابردووشدا له نه‌بوونی پێوه‌ندی سیاسیی و دیپلۆماسی له‌گه‌ڵ ئێران زیانی ئابووریی پێگه‌ییشتووه. به‌و مه‌به‌سته‌یه كه ده‌یهه‌وێت كۆتایی به‌و دابڕانه‌ی سیوپێنج ساڵی ڕابردوو بهێنێت و لاپه‌ڕه‌یه‌كی نوێ له‌گه‌ڵ ڕژیمی ئێراندا هه‌ڵ بداته‌وه.\nبه‌ڵام فه‌لسه‌فه‌ی بوونی پێوه‌ندی ئه‌مریكا له‌گه‌ڵ ڕژیمی ئێران تاكوو هه‌نووكه وه‌ك كولتووری سیاسیی و دیپلۆماسیی له‌نێو به‌شێكی زۆر له سیاسه‌تمه‌داره‌كانی كاریگه‌ر له‌سه‌ر ستراتیژیی سیاسیی ئه‌مریكا جێ نه‌كوتووه و ته‌نیا وه‌ك ستراتیژیی ڕۆژ سه‌یری ده‌كه‌ن، چونكه به‌شێكی زۆر له سیاسییه‌كانی ئه‌مریكا له‌سه‌ر ئه‌و باوه‌ڕه‌ن كه ده‌سه‌ڵاتدارانی ڕژیمی ئێران په‌یماننامه‌كانی خۆیان له‌مه‌ڕ كۆمه‌ڵگا نێوده‌وڵه‌تیی نابه‌نه‌سه‌ر و ئه‌مه‌ش ده‌بێته هۆی ئه‌وه‌كه كۆمه‌ڵگای نێوده‌وڵه‌تیی له‌گه‌ڵ ئه‌و ستراتیژییه‌ی ئه‌مریكا هاوڕا بێ كه پێویسته ڕژیمی ئێران به‌هه‌ر چه‌شنێك بێ ڕه‌شۆ بكرێ. هاوكات به‌شێكی زۆر له سیاسته‌مه‌داره‌كانی ئه‌مریكا كه له ژێر كاریگه‌ریی ئابووریی جووله‌كه دان دژایه‌تیی ڕێكه‌وتنی ئه‌تۆمیی نێوان ئه‌مریكا و ئێران ده‌كه‌ن. چونكه وڵاتی ئیسرائیل له‌گه‌ڵ پێكهاتنی ئه‌مریكا له گه‌ڵ ئێرانی نییه و تاكوو هه‌نووكه‌ش به ڕوونی ئه‌مه هه‌ستی پێ ده‌كرێت.\nبه‌ڵام ڕژیمی ئێران وه‌ك هه‌میشه توانیوێتی خۆی له دۆخی ئاڵۆز و نه‌خوازراو ده‌رباز بكات، ئیتر بۆی گرنیگ نه‌بووه كه چی له ده‌ست ده‌دات و چی به ده‌ست ده‌هێنێ، تاكه پرس كه جێی بایه‌خی ڕژیمی ئێران بووه ئه‌وه بووه كه كێشه‌یه‌ك بۆ بنه‌مای سیاسیی ڕژیم ساز نه‌بێ كه بوونی ڕژیم بخاته مه‌ترسییه‌وه. له‌و پێناوه‌شدا چه‌ندین په‌یماننامه‌ی سیاسیی، ئابووریی و سه‌ربازیی له‌گه‌ڵ كۆمه‌ڵێك له وڵاتانی ده‌ره‌كیی ساز كردووه كه پتر به زیانی شكاوه‌ته‌وه تاكوو به قازانجی. به‌ڵام له به‌رامبه‌ردا ئه‌و پشتیوانییه سیاسییه كه مه‌به‌ستی بووه به‌ده‌ستی هێناوه، پشتیوانییه سیاسییه‌كانیشی خۆ له ڕێگریكردنی هێرشی سه‌ربازیی بۆ سه‌ر ڕژیم ده‌بینێته‌وه، ئیتر ئه‌و هێرشه له هه‌ر لایه‌كه‌وه بێ. وه‌ك ئاماژه، ڕژیمی ئێران ڕێكه‌وتنی سه‌ربازیی و ئابووریی له‌گه‌ڵ وڵاتانی چین و ڕووسیه‌دا هه‌یه كه له ئه‌گه‌ری هێرش بۆسه‌ر ڕژیم پشتیوانی لێبكه‌ن. هه‌روه‌ها ڕژیمی ئێران له ڕێی ئه‌م تاكتیكه‌وه توانی به هاوكاریی ڕووسیه و چین ڕێ له ده‌رچوونی كۆمه‌ڵێك بڕیارنامه‌ی نێونه‌ته‌وه‌یی له دژی ڕژیمی سووریه بگرێت. چونكه ڕۆخانی سووریه به زیانی ڕژیمی ئێران لێك ده‌درایه‌وه و به واتای ڕۆخان و نشستی كه‌له‌مانگی شیعیی ده‌بوو كه ڕژیمی ئێران ده‌یان ساڵه بنه‌مای ستراتیژییه‌كه‌ی داڕشتووه و هه‌نووكه خه‌ریكی جێبه‌جێ كردنێتی.\nئه‌وه‌ی كه له‌و پێوه‌ندییه‌دا پێویسته بۆ ئێمه وه‌ك كورد بیزانین ئه‌وه‌یه كه نه‌یاری سه‌ره‌كیی ئێمه، ئه‌و نه‌ته‌وه و وڵاتانه نین كه كورد به نه‌ته‌وه‌یه‌كی جیاواز پێناسه ده‌كه‌ن و هاوكات ده‌مانچه‌وسێننه‌وه، چونكه له ئاكامدا كورد نه‌ته‌وه‌یه‌كی جیاواز و خاوه‌ن ناسنامه‌ی نه‌ته‌وه‌یی خۆیه‌تیی و ئه‌و نه‌ته‌وانه ناتوانن شۆناسی كورد بشێوێنن، به‌ڵام فارسه‌كان تاكوو هه‌نووكه‌ش له‌سه‌ر ئه‌و باوه‌ڕه‌ن كه كورد به‌شێك له نه‌ته‌وه‌ی فارس پێك ده‌هێنێت. ئه‌مه ده‌توانێ ببێیه هۆی ئه‌وه‌كه شۆناسی نه‌ته‌وه‌یی كورد تووشی قه‌یران ببێت. چونكه تاكه نه‌ته‌وه كه تاكوو هه‌نووكه به شێوه‌ی جیاواز كار له‌سه‌ر توانه‌وه‌ی ناسنامه‌ی كورد ده‌كات فارسه‌كانن. فارسه‌كان له چه‌شن و شێوه‌ی جیاوازدا كار له‌سه‌ر كولتوور، زمان و ناسنامه‌ی كورد ده‌كه‌ن و ده‌یانهه‌وێت كولتوور و زمان و ناسنامه‌ی مێژوویی كورد بخه‌نه ژێر ڕكێفی سیاسیی خۆیانه‌وه. هه‌ر وه‌ك ده‌بینین مێژووی سیاسیی كورد له لایه‌ن فارسه‌كانی فاشیسته‌وه شێوێنراوه و داگیر كراوه.\nوه‌ك ئاماژه، ئه‌و سه‌روه‌رییانه‌ی كه نه‌ته‌وه‌ی كورد و سه‌ركرده‌كانی كورد له مێژوودا خووڵقاندوویانه هه‌نووكه به ناوی نه‌ته‌وه‌ی فارسه‌وه تۆمار كراون. ئه‌و ئاسه‌وارانه‌ی كه له ڕۆژهه‌ڵاتی كوردستان دۆزراونه‌ته‌وه، ده‌سه‌ڵاتی فاشیستیی فارس هه‌ر هه‌موویانی گواستووه‌ته‌وه ناوچه فارسنشینه‌كانی ئێران و به مێژووی فارسه‌وه گرێی داون. ئه‌مه له كاتێك دایه كه تاكوو هه‌نووكه هیچكام له‌و ناوچانه‌ی كه فارسه‌كان به مێژووی خۆیانه‌وه پێونی ده‌كه‌ن به پێی پێوه‌ره‌كانی زانستنی مێژوو خاوه‌ن مێژووێكی كۆن نین و زانستنی مێژوو پێچه‌وانه‌ی ئه‌و مێژووه ده‌ستكردانه‌ی سه‌لماندووه. ناسرپوورپیرار مێژووناسی گه‌وره‌ی ڕۆژهه‌ڵاتی نێوه‌ڕاست هه‌موو هه‌وڵه‌كانی خۆی خسته‌گه‌ڕ بۆ ڕاستكردنه‌وه‌ی مێژووی به‌شێك له نه‌ته‌وه‌كانی ڕۆژهه‌ڵاتی نێوه‌ڕاست. ئه‌و چه‌واشه‌كردنی مێژووی ئێران و فارسی سه‌لماند. ناسر پورپیرار پاسه‌رگاد، ته‌ختی جه‌مشید، شوش و هه‌موو ناوچه مێژووییه‌كانی ئه‌مڕۆ كه باس له مه‌زنێتی كورووش و خاوه‌ن مێژووبوونی فارس ده‌كه‌ن به چه‌واشه‌كردنی مێژوو و درۆ پێناسه كرد و له‌و پێوه‌ندییه‌شدا به به‌ڵگه سه‌لماندی كه به‌چی و چۆن ئه‌و هه‌وڵه نه‌زۆكانه له دژی گه‌لانی ناوچه‌كه و مه‌زن كردنی نه‌ته‌وه‌یه‌كی دیاریكراو نراون.\nبۆیه ئه‌ركه له‌سه‌ر نه‌ته‌وه‌ی كورد كه خۆی مێژووی خۆی بنووسێته‌وه و ئه‌وه‌یكه بێگانه‌كان نووسیویانه ناكرێ وه‌ك بنه‌مای مێژووی سیاسیی و زانستیی خۆمان ئه‌ژماری بكه‌ین. چونكه له‌و دۆخانه‌دا كه كورد خاكه‌كی داگیركرابووه و مێژووناسی بێگانه‌ش هاتووه‌ته ناوچه‌كه، داگیركه‌رانی كوردستان بوونه‌ته چاوساقی و ئه‌وه‌ی كه ئه‌وان مه‌به‌ستیان بووه لێی ئاگادار كراوه‌ته‌وه. به‌مه‌ش ناوترێت تۆماركردنی مێژوو، چونكه مێژوو شیكاریی و شرۆڤه‌ی دۆخه‌كه‌ی ده‌وێت. ئه‌وانه‌ی كه ئه‌مڕۆ وه‌ك مێژووناس ده‌ناسرێن ته‌نیا ئه‌وه‌ی كه بۆیان باسكراوه نووسیویانه، نه‌ك ئه‌وه‌ی كه ڕووی داوه. به‌ڵام له‌به‌ر ئه‌وه‌كه تاكه سه‌رچاوه‌یه‌ك كه ئه‌مڕۆ له‌به‌ر ده‌ستمان بوونی هه‌یه هه‌مان نووسراوه‌ی ئه‌و كه‌سانه‌یه بۆیه له‌ژێر ناوی مێژوونووس نووسراوه‌كانیان تۆمار ده‌كه‌ین. هه‌ر بۆیه جاروبار كه ئاسه‌وارێك ده‌دۆزرێته‌وه له یه‌كێ له ناوچه‌كانی كه‌له‌مانگی شارستانییه‌ت له ڕۆژهه‌ڵاتی نێوه‌ڕاست پێچه‌وانه‌ی نووسراوه‌كانی به‌شێك له‌و مێژووناسانه ده‌سه‌لمێنێت. ئه‌مه‌ش ئه‌وه‌مان بۆ ڕوون ده‌كاته‌وه كه مێژوو ئه‌وه نییه كه نووسراوه، به‌ڵكوو ئه‌وه‌یه كه ڕووی داوه.


شارەزایەكی عێراقی پێشبینی دەكات، نرخی نەوت بگاتە 100 دۆلار\nشارەزایەكی عێراقی لە بواری نەوت پێشبینی دەكات بەهۆی كەمبوونەوەی ئەمباركراوی ستراتیجیی نەوتی خاوی ئەمەریكا لە ماوەی چەند مانگی داهاتوودا، نرخی نەوتی خاو لە بازاڕەكانی دنیا لە سەرەتای ساڵی داهاتوو بگاتە 100 دۆلار بۆ بەرمیلێك.\nحەمزە جەواهیری، شارەزا لە بواری نەوت رای گەیاند، سەرتای ساڵی داهاتوو نرخی نەوت دەگاتە ئاستێكی بەرز تا رادەی 100 دۆلاری ئەمەریكایی و زیاتر بۆ بەرمیلێك، ئەوەیش بەهۆی دابەزسنی ئاستی ئەمباركراوی ستراتیجیی نەوتی ئەمەریكا لە ماوەی چەند مانگی داهاتوودا.\nراشیگەیاند، سەرەتای ساڵی داهاتوو قەبارەی خواست لەسەر نەوت لە بازاڕەكان لەو بڕەی خراوەتە روو زیاتر دەبێت و جموجۆڵی پیشەسازی چین و ژاپۆتیش پێویستیان بە بڕی زۆری نەوت هەیە، بۆیە ئەمەریكا و هاوپەیمانەكانی لە وڵاتانی كەنداو لەوانەیش سعوودیە، ناتوانن پێویستی بازاڕەكانی دنیا پڕ بكەنەوە.\nجەواهیری ئاماژەی كرد، ئێستە ئەمەریكا هەوڵی دابەزاندنی نرخی نەوت بۆ خوار 70 دۆلار بۆ بەرمیلێك دەدات لە رێگەی پاڵنانی بڕێكی زۆر لە نەوت لە ئەمباری ستراتیجی خۆی، لەپاڵ پابەندكردنی سعوودیە و وڵاتانی كەنداو بە زیادكردنی ئاستی بەرهەمهێنانیان لەناو رێكخراوی ئۆپێكدا.


🏰 بافليون شوێنەکان\nقرية كوردية من غرب كوردستان، تابعة لكانتون عفرين. [ زۆرتر... 👁] ✖ ✖ ✖ 0 0 ✔ 64% ✍ هـ.ب. 29-1-2018 11:29:08\n🔤 بافلە وشە و دەستەواژە\n📅 کاتی تۆمارکردن Mar 7 2021 10:56AM\nنۆ موسڵمانی کۆنەگاور نۆبسڵمان، نۆمسڵمان، نۆموس [ زۆرتر... 👁] ✖ ✖ ✖ 0 1 ✔ 82% ✍ ز.س. 7-3-2021 10:56:42\n👁 ئەم بابەتە 7,116 جار بینراوە\n📝 بافڵ تاڵەبانی؛ تووشی کۆرۆنا بووم بەڵگەنامەکان\n📅 کاتی تۆمارکردن Aug 28 2020 9:23AM\nکۆمەڵانی خەڵکی کوردستان سەرەتا هیوای سەلامەتی و [ زۆرتر... 👁] ✖ ✖ 0 2 ✔ 99% ✍ ب.ج. 28-8-2020 9:23:13


هاوپەیمانی عەزم Archives - تۆڕی میدیایی خەڵک\nتۆڕی میدیایی خەڵک / هاوپەیمانی عەزم\nخەڵک- نوێنه‌رایه‌تی حکومه‌تی هه‌رێم له به‌ریتانیا رایگەیاند "حکومەتی هەرێمی کوردستان هپچ ڕێككه‌وتنێكی له‌گه‌ڵ به‌ریتانیا بۆ ناردنه‌وه‌ی زۆره‌ملێی هاووڵاتیان نه‌كردووه". ئەمڕۆ پێنجشەممە، 26ی ئایاری 2022، نوێنه‌رایه‌تی حکومه‌تی هه‌رێمی کوردستان له به‌ریتانیا لە راگەیەنراوێکیدا بڵاویکردەوە "ژمارەیەک هاونیشتمانیانی کورد لە بەریتانیا و میدیاکان پەیوەندی دەکەن لەسەر پرسی ناردنەوەی به زۆری هاووڵاتیانی کورد و ڕێککەوتنی حکومەتی هەرێم و بەریتانیا له‌و بارەیەوە". راشیگەیاند "بە پێویستی دەزانین رایبگەیەنین حکومەتی هەرێمی کوردستان هیچ جۆرە ڕێکكەوتنێکی لەگەڵ بەریتانیا نییە بۆ ناردنەوەی زۆرەملێی هاووڵاتییانی لەو وڵاتە". رونیشیکردەوە " بەهیچ شێوەیەک پرسی ناردنه‌وەی زۆرەملێ باس نەکراوە لە سەردانی فەرمی سەرۆکی حکومەتی هه‌رێمی کوردستان و کۆبوونەوەی لەگەڵ وەزیری ناوخۆی بەریتانیادا و هیچ ڕێککه‌وتنێکیش له‌و باره‌یه‌وه ئەنجامنەدراوە". وتیشی "هه‌رێمی کوردستان و حکومەتی بەریتانیا له‌سه‌ر ئاستی نه‌هێشتنی تاوانی ڕێکخراو و به‌دواداچوونی تاوانباران و بازرگانانی مرۆڤ هه‌ماهه‌نگن و هاوکاریی یه‌کتر ده‌که‌ن". ئامەژەشی بەوەکرد "په‌یوه‌ندییه‌کانی نێوان هه‌رێمی کوردستان و حکومەتی بەریتانیا قووڵ و دۆستانه‌ن و له‌سه‌ر بنه‌مای هاوبه‌شی و به‌رژه‌وه‌ندیی دوولایه‌نه‌یه‌ن، ئه‌و پرسه‌ی که هه‌ندێک که‌س و لایه‌ن ده‌یانه‌وێت چه‌واشه‌ی بکەن و هه‌ستی هاووڵاتیانی پێ بجووڵێنن و بۆ به‌رژه‌وه‌ندی کورتخایه‌نی خۆیان به‌کاریبهێنن، ڕه‌تی ده‌که‌ینه‌وه و ئه‌وله‌ویاته‌کانی په‌یوه‌ندی دوولایه‌نه به‌هیچ شێوه‌یه‌ک پرسی ناردنه‌وه‌ی به‌زۆر نییه".\nتاگ: هاوپەیمانی عەزم\nبافڵ تاڵەبانی دەستی بە کۆبوونەوەکانی کرد\nخەڵک- لە میانەی سەردانەکەی بۆ بەغداد،ئەمڕۆ بافڵ جەلال…


موستەفای چوارەم، سوڵتانی ئیمپڕاتۆڕی عوسمانی بوو لە نێوان ساڵانی ١٨٠٧ و ١٨٠٨ و کوری عەبدول حەمیدی یەکەم، لە ماوەی حوکمی چاکسازی سەلیمی سێیەمدا ئەم لە پێش بوولای و خەلافەتی گرتە دەست دوای لابردنی کوڕی مامەکەی سەلیمی سێیەم.\nکاتێک شۆڕشی ئینکیشاری هەڵگیرسا لەسەر سەلیمی سێیەم، موستەفا سوڵتانی خەڵەتاند و پاڵپشتی ئینکیشاری کرد تا سوڵتانیان لابرد، و موستەفایان کردە حاکمی نوێ، لە ئەنجامی ئەوەشدا ناکۆکی کەوتە نێوان سەربازەکانی ڕژێمی نوێ، و لە هەمان کاتدا هەندێک هەر هاوسۆز بوون لەگەڵ سەلیمی سێیەم.\nشەڕ لەگەڵ ڕووسیا\nکاتێک هەواڵی لابردنی سەلیمی سێیەم گەیشت، خۆشی بڵاوبوویەوە لە ڕیزەکانی ئینکیشارییدا لەبەر ڕزگار بوونیان لە ڕژێمی سەربازی نوێ، بەڵام سەدڕی ئەعزەم حیلمی ئیبراهیم پاشا بەشدار نەبوو لەو خۆشییەیاندا، لەبەرئەوە کوشتیان و یەکێکی تریان دانا لە جێگەی، و ئەنجامەکان زۆر بە ئازار بوون، ئەگەر ئەو کاتە ڕووس سەرگەرم نەبووایە بە شەڕی ناپلیۆنەوە لە ڕۆژئاوا، ئەوا ئەیتوانی گەورەترین گورز لە دەوڵەتی عوسمانی بوەشێنێت.\nلە دوای شەڕەکە قەیسەری ڕووس ئەلکسەندەری یەکەم لەگەڵ ناپلیۆن کۆبوویەوە، و ڕێکەوتن، و پێویست بوو لەسەر ڕووسیا بوەستێت لە شەڕی عوسمانییەکان، وفەڕەنسا قبوڵ بکرێت وەک ناوبژیوانێک لە نێوانیان، لەگەڵ چۆڵکردنی ویلایەتی ئەفلاق و بەغدان لەلایەن ڕووسەوە، هەروەها مێژوونوسی فەڕەنسی لافالیە ئەڵێت کە ڕووس و فەرەنسییەکان ڕێکەوتن بە نهێنی لەسەر دابەشکردنی دەوڵەتی عوسمانی ئەگەر ڕازی نەبێت بە ناوبژیوانی فەڕەنسا، عوسمانییەکان ڕازی بوون و ئاگربەست کەوتەوە لە نێوانیان بە شێوەیەکی کاتی.\nشۆڕشگێڕەکانی حکومەتەکەی سەلیمییان لابرد جیاوازبوون لە ئەستانە، و لە ساڵی ١٨٠٨ سوپا بە سەرکردایەتی موستەفا پاشا بریقدار ڕۆیشت بۆ ئیستەنبوڵ بۆ گەڕاندنەوەی سەلیمی سێیەم بۆ حوکم و لە سێدارەدانی شۆڕشگێڕەکان، و پاڵپشتی ئەکرا لەلایەن زۆربەی وەزیرەکان و سەدری ئەعزەمی نوێوە و توانی ئەستانە بگرێت، کاتێک لە بەرەو پێش چووندابوون، موستەفای چوارەم هەستا بە لە سێدارەدانی سەلیمی سێیەم و براکەی مەحموود تا تەنها خۆی بمێنێتەوە لە عوسمانییەکان بۆ حوکم کردن، بەڵام موستەفای چوارەم هەر لابرا و مەحموود لە جێگەی دانرا کە بە شاراوەیی لە سێدارەدان ڕزگار کرا بوو، پاشان موستەفای چوارەم لە سێدارە درا لە هەمان ساڵدا دوای ئەوەی ١٣ مانگ حوکمی کرد.


15:26 - 26 جۆزەردان 2715\nکوردستان میدیا: راپۆرتە بڵاوکراوەکان لەلایەن هەواڵدەرییە مافی مرۆڤییەکانەوە، باس لەوە دەکەن کە حوکمی لە‌سێدارەدانی مەنسوور ئاروەند، زیندانیی سیاسیی کورد، جێبەجێ کراوە.\nمەنسوور ئاروەند زیندانیی سیاسیی کوردی خەڵکی مەهاباد، مانگی جۆزەردانی ١٣٩٠ی هەتاوی لە ماڵەکەیدا دەسبەسەر و لە مانگی خەرمانانی ١٣٩١ لەلایەن لقی یەکی دادگای ئینقلانی شاری مەهابادەوە بە تۆمەتی \_'\_'موحاربە\_'\_' لە رێگەی \_'\_'هاوکاریی حیزبێکی کوردیی دژبەری رێژیم\_'\_' حوکمی ئیعدامی بەسەردا سەپا.\nلەو پێوەندییەدا، لە کۆتایی رێبەندانی سالی رابردوو، سامان نەسیم زیندانیی سیاسیی کورد وێڕای ٥ زیندانیی سیاسیی کوردی مەحکووم بە سێدارە بە ناوەکانی یوونس ئاقایان، حەبیبووڵڵا ئەفشاری، عەلی ئەفشاری، سیروان نژاوی و ئیبراهیم شاپوری بۆ ژووری تاکەکەسیی زیندانی ئورمیە راگوێزران و پاش ئەوە راپۆرتگەلێک لە بارەی جێبەجێ‌بوونی حوکمی لەسێدارەدانی ئەم ٦ زیندانییە سیاسییە بڵاو کرانەوە.


یه‌كێتیی ده‌وڵه‌ته ئۆرووپاییه‌كان، سه‌به‌بكاری سه‌ره‌كیی مه‌رگی په‌ناخوازانه\nبە پێی هەواڵەکان ڕۆژی پێنجشەممە ٣ی مانگی نۆوامبر، بەرابەر لەگەڵ ١٣ی خەزەڵوەر، ٢٣٩ پەنابەری دیكه لە دەریای مەدیتەرانەدا خنكان. بەپێی لێدوانی وتەبێژی کۆمیساریای باڵای پەنابەرانی ڕێكخراوی نه‌ته‌وه‌یه‌كگرتووه‌كان لە ماوه‌ی ئه‌مساڵدا زیاتر لە ٤٢٠٠ پەنابەر کە ویستوویانە لە ڕێگه‌ی مەدیتەرانەوە خۆیان بگەیەننە ئۆرووپا، بوونەتە خۆراکی شەپۆلەکانی ئەم دەریایە. ڕێكخراوی نه‌ته‌وه‌یه‌كگرتووه‌كان هۆشداریی داوە کە هه‌تا ئێستا، ساڵی ٢٠١٦ مەرگبارترین ساڵ بووە بۆ کۆچبەران و پەنابەران. ساڵی ٢٠١٥ لە یەک ملیۆن و سێسەد هەزار پەنابەر کە ویستوویانە خۆیان بگەیەننە ئۆرووپا ٣٧٧١ کەس پیاو و ژن و منداڵ لە مەدیتەرانەدا گیانیان لەدەستداوە. زیاتر لە یەک میلیۆنیشیان گەیشتوونەتە ئەم قاڕرەیە. ئەمساڵ لە نزیکەی ٣٧٠ هەزار کەس کە له‌تاو شەڕ، نائەمنیی و هەژاریی گیانیان بۆ گەیشتن بە شوێنێکی ئەمن خستووه‌تە مەترسییەوە، کەمتر لە ٣٣٠ هەزار کەسیان گەیشتوونەتە ئۆرووپا.هۆكاری زیادبوونی سەرسووڕهێنەری تەلەفاتی گیانیی پەنابەران، سەرەڕای دابه‌زینی ژماره‌یان، بەهۆی کرداری دژه‌مرۆیی و دژه په‌نابه‌ریی سیاسەتمەداران و دەسەڵاتدارانی یەکێتیی ئۆروپایه. بۆ نموونە بەدوای ڕێككه‌وتنی تورکییە و یەکێتیی ئۆرووپا بۆ ڕاگرتنی شەپۆلی ئەو پەنابەرانەی کە لە تورکییەوە دەچن بۆ یوونان، خواستی کۆچبەران بۆ تێپەڕبوون بە مەسیری ئیتالیادا، زیادی کردووە. ئەم پەنابەرانە لە لیبی دەکەونە داوی ئەو باندانەوە کە بەزۆریی لە لایەن هێزە ئیسلامییەکانەوە ڕێکخراون، لە کۆنترین و له كه‌ڵك كه‌وتووترین قایه‌ق و بەلەمەکان بۆ گواستنەوەی موسافیرەکان کەڵک وەردەگرن. کرداری جەنایەتکارانەی ئەم باندانە بیانووی داوەتە دەست دەوڵەتانی سەرمایەداریی ئۆرووپا هه‌تا ئەمساڵ شەڕ لەگەڵ پەنابەران لەژێرناوی ” به‌ره‌نگاربوونه‌وه‌ی قاچاغچییان”دا بە وەحشیانەترین شێوە بەرەوپێش بەرن. ئەم پەنابەرانە هەم لەنێو شەپۆلەکانی دەریادا و هەم لە ئۆرووپادا لەگەڵ کۆمەڵێک ئینسانی شەریف و ڕێكخراوه مرۆڤدۆسته‌كاندا بەرەوڕوو دەبنەوە کە به‌هانایانه‌وه دێن. بەڵام لەپاڵ ئەم عەمەلیات و کردارە ئینسانییانەدا، ئەو پەنابەرانەی کە دەگەنە ئۆرووپا لەگەڵ هەڵسوکەوتی ڕەوتە فاشیست و ڕەگەزپەرستەکان و خراپتر لەوەش کرداری دژه پەنابەریی دەوڵەتاندا بەرەوڕوو دەبنەوە. ماڵپه‌ڕی “بی بی سی” فارسی لە ڕێکەوتی ١٣ ی خەزەڵوەر گوزارشێکی لە سایتەکەیدا بڵاو کردەوە لەژێر ناوی :” ئیتالیا بە ئازار و ئەزیەت، سووکایەتیی جنسیی و لێدانی شۆکی ئێلێکتریکی له پەنابەران تۆمه‌تبار کرا”. ئەم ماڵپه‌ڕه لەزمان ڕێكخراوی لێبوردنی نێونەتەوەییەوە ده‌نووسێت:” لێبوردنی نێونەتەوەیی، ئیتالیای بە بەدڕه‌فتاریی لەگەڵ پەنابەرانی قایق سەوار تۆمه‌تبار کردووە و سیاسەتی کۆچبەریی ئۆرووپای بە هۆکاری ئەم بەد ڕەفتارییە زانیوە. ” بە قەولی “بی بی سی” ئەم ڕێكخراوه‌ی پارێزەری مافەکانی مرۆڤ لە ڕاپۆرتێکدا بە ئیستناد بە وتووێژ لەگەڵ ژمارەیەک لە پەنابەران، کە بە به‌له‌م لە لێوارەکانی ئافریقاوە گەیشتوونەتە دوڕگەکانی ئیتالیا لە دەریای مەدیتەرانە، وتوویەتی کە:” لە جەریانی ناونوسین و پێڕاگەیشتن بە داوای پەنابەرێتیی ئەم کەسانە، کۆمەڵیک حاڵەتی ئەزیەت و ئازاردان، سووکایەتیی جنسی و تەنانەت شۆکی ئێلێکتریکی ڕوویداوە.” بی بی سی” لە درێژەدا نووسیویەتی:” لێبوردنی نێونەتەوەیی هۆکاری سەرەکیی بەدڕەفتاریی مەئموورانی ئیتالیایی لە بەرنامەی هاوبەشی یەکێتی ئۆروپا بۆ بەرەنگاربوونەوەی شەپۆلی پەنابەران زانیوە کە ئیتالیاش ناچاره بەڕێوەی به‌رێت. بە پێی ئەم بەرنامەیە، دەبێ لە هەموو ئەو پەنابەرانەی دێنە خاکی ئیتالییاوە پەنجەمۆر وەربگیرێ کە بەرەوڕووی دژایەتیی هه‌ندێک لە پەنابەران بووه‌تەوە.”\nڕێکخراوەکانی مافی مرۆڤ، تەشه‌ككوله کرێکارییه‌كان، ڕێكخراوه سۆسیالیستیی و کۆمۆنیستییەکان و توێژەران و زانایان و لێكۆڵه‌رانی ئازادیخواز لە جیهاندا بەرپرسیاریەتیی سیاسیی “کوشتاری بەکۆمەڵی پەنابەرانیان” لە دەریای مەدیتەرانە دەگه‌ڕێننەوه بۆ سەرانی یەکێتیی ئۆرووپا و سیاسەتی دژه پەنابەریی ئەوان. سەرانی ئەم یەکێتییە وەک سەرانی ئامریکا، ئۆسترالییا و ئەوانی وەک ئەوان، کۆمەڵێک سیاسەتی دژی پەنابەرییان لەدژی شەڕلێدراوان و ئەو هەژارانە گرتووه‌ته‌به‌ر کە خۆیان هۆکاری سەرگەردانیی ئەوانن.\nدەوڵەتی ئامریکا، دەوڵەتانی ئۆرووپایی و گشت ئەندامانی ناتۆ دوای ئاخێزی خەڵک بۆ دابین بوونی خۆشبژێویی و ئازادیی لە وڵاتانی باکووری ئافریقا، وەک لیبی و ڕۆژهەڵاتی نێوەڕاست، وەک سوورییە، لە ساڵی ٢٠١١دا، بە شێوەیەکی ڕاستەوخۆ یان له‌ڕێگه‌ی بەهێزکردنی گرووپە جەنایەتکارە ئیسلامییەکان شەڕێکیان بەسەر خەڵکی ڕاپەڕیو دژ به دیکتاتۆڕیدا سەپاند کە هه‌تا ئێستاش درێژەی هه‌یه. شەڕ لە لیبی و سووریەش هاته‌سه‌ر شەڕە داسەپاوەکانی دەوڵەتی ئامریکا و هاوپەیمانەکانی لە عێراق و ئەفغانستان. کاتێک کە لە ئاکامی ئەم شەڕانەدا بە سەدان هەزار کەس لە چەندین میلیۆن ئاوارەی شەڕ بەرەو ئۆرووپا هەڵاتن، دەوڵەتانی ئەندامی ناتۆ هەم کەشتییە ڕزگاریدەرەکانیان لە دەریاکانی مەدیتەرانە و ئێژەدا کشاندەوە و هەم به‌له‌مه تا ڕادەیەک جێ متمانه‌یان بە بیانووی به‌ره‌نگاربوونه‌وه‌ی قاچاغچییەکان تێکشکاند. ئەوان جەنایەت لەدژی پەنابەرانیان هه‌تا ئاستی کەڵکوەرگرتن لە بەكرێگیراویان بردەپێشێ کە لە دەریا و لێواره‌كاندا بە بیانووی به‌ره‌نگاربوونه‌وه‌ی قاچاغچییەکان به‌ربوونه گیانی پەنابەران. چەندین ڕاپۆرت لە کرداری جەنایەتکارانەی ئەم بەکرێگیراوانە وەک کونکردنی بەلەمی پەنابەران، بڵاو کراوەتەوە. ڕێكخراوی به‌هاناوه‌هاتنی ” چاودێریی دەریا” ڕۆژی ٢١ مانگی ئۆكتۆبری ئەمساڵ لە ڕاپۆرتێکدا وتی کە بەکرێگیراوان لە لێوارەکانی لیبی هێرشیان کردووه‌تەسەر بەلەمێکی پڕ لە پەنابەر و دوای لێدان و ئازاردانی زۆری موسافیرەکان، بوونە هۆی خنكانی ٣٠ کەسیشیان. ئەم ڕێكخراوه‌یه دوای ناڕەزایەتیی دەربڕین لەدژی ئەم جەنایەتە، بۆ ڕزگار کردنی مسافیرە بریندارەکان هه‌نگاو ده‌نێت و ١٢٤ کەسیان ڕزگار دەکات. لە مانگی ئاگۆستی ڕابردوودا کەشتیی نەجاتی ” پزیشکانی بێسنور”یش ڕووداوێکی هاوشێوەی باس کرد. ئەم کردارانە بوونەتە هۆی ئەوەیكه پەنابەرانی داماو، مەسیر و ڕێگه مەترسیدارترەکان و سواربوونی قایه‌قی نامۆتمەئین هەڵبژێرن.\nڕێكخراوی لێبووردنی نێونەتەوەیی لە مانگی ماڕسی ڕابردوودا ژمارەی پەنابەرانی لە جیهان، بە ٢١ ملیۆن کەس بەراورد کردووە. ئەم ئامارە شموولی ئەو کەسانە ناكات كه شوێنیان گواستووه‌تەوە. ئەم پەنابەرانە ئەگەر لە وڵاتانی خۆیاندا ڕێکبخرێن، دەتوانن لەدژی سیستمی سەرمایەداریی لە هەموو جێگه‌یەک بۆ دابین بوونی مافی پەنابەران، هەوڵ بدەن. یارمەتیدانی پەنابەرانی گەیشتوو بە ئۆرووپا لە ڕێگای پەیوەستبوون بە ڕێكخراوه‌كانی داکۆکیکاری مافی پەنابەران و کرێکارانی کۆچبەر، ئه‌ركێكی دیكه‌ی کۆمۆنیستەکان و ڕێکخراوە پێشڕەو و ڕادیکاڵە کرێکارییەکانە.


عوسمان ئیسماعیل: سەرنجێک لەسەر سازمانی ئینقلابی و کوردستان. – WTARIKURD\nعوسمان ئیسماعیل: سەرنجێک لەسەر سازمانی ئینقلابی و کوردستان.\nکەمەپشوو لە سەری ساڵ بواری ئەوەی پێدام کاتێک تەرخان بکەم بۆ ئەو پەڕەتوکانەی بەدەستم گەیشتوون کە بۆ حەزی خۆم دوور لە ناچاری لەبەر ئیشەکەم بیان خوێنمەوە. یەکێک لەو پەڕەتوکانە ماوەیەک بەدەستم گەیشتبوو بە ناونیشانی’ سازمانی ئینقلابی و کوردستان’ کە بەڕێز حەسەنی قازی ئامادەی کردوە لە ڕێگەی وەرگێڕان – ی چەندین چاو پێکەوتن لەگەڵ ئەندامانی چالاکی سازمان (ڕێکخراو)ی ئینقلابی (شۆڕش)، کەلەحزبی تودە جودا ببونەوە، و پێشکەش کردنی چەند بەڵگەی نوسینی و وێنەیی لە توێی 655 لاپەڕەدا. ڕووداوەکانی کە لە ئەم چاوپێکەوتنانە باسکراون زیاتر دەوڵەمەند کراون بە گەڕانەوە بۆ چەندین پەڕەتووکی مێژووی و بایۆگرافی و چاوپێکەوتنی لەگەڵ کەسانی ئاگاداری لە ئەو بزوتنەوەیە. لەکاتێکدا زۆربەی چاو پێکەوتنەکان کە وەرگێڕدراون هی حەمید شەوکەت – ن، بەڵآم ئامادەکەر بۆ خۆشی هەوڵی داوە پەیوەندی لەگەڵ چەندین کەسدا بکات و باسەکان لەگەڵیان تاووتوێ بکات و ڕوون کردنەوەیان لێ بخوازێت.\nئەم توێیە بەزمان -ی کوردی پێشکەش کراوە و باس لە پەیوەندی و تێکەڵ بوون لەنێوان ئەندامانی ڕێکخراوی ‘سازمانی ئینقلابی’ و ڕێكخراوە حزبیەکانی کوردستان دەکات بەتایبەتی لە باشوور. چڕی دەخاتە سەر ئەوکاتانەی کە ڕابەران -ی ئەم ڕێکخراوە بۆ یەکەم جار لە بەکرەجۆ لەساڵانی نیوەی دووەمی شەستەکان جێگیر بوون و هەوڵیانداوە بگەنەوە ئێران و پەیوەندی دروست بکەن و خەبات چەپایەتی بەتایبەتی لەگەڵ شۆڕشگێڕانی کوردی ڕۆژهەڵات درێژە پێبدەن. لەناو هەموشیاندا باڵی مەکتەبی سیاسی پارتی دیموکراتی کوردستان بە ڕێبەرایەتی خوالێخۆشبوو جەلال تالەبانی ناسراو بە (مام جەلال). پەڕەتوکەکە باس لەکاریگەری هەردوولا لەسەر یەکتری دەکات و بوارەکانی سیاسی و کۆمەڵایەتی و دیپلۆماسیەتی کەلتوری وحزبی لەڕوانگەیەکی مێژوویی دا دەگێڕێتەوە، بەڵام کە دەیخوێنیتەوە، ناواخنەکە وەک ڕۆمانێک سەرنجت ڕادەکێشێت و دەتباتەوە قوڵایی و ترۆپکی خەباتی چەپ لەسەردمی دوای نیوەکانی سەدەی بیست. هەرچەندە زۆر جار بەشداربوانی ناو پەڕەتوکەکە هەوڵ دەدەن خۆیان بگلێنن لە تێڕوانینێکی فەلسەفی و شیکردنەوەیەکی تیۆریانە، بەڵام ئامانجی ئەم پەڕەتوکە بریتیە لە پێدانی زانیاری و پڕکردنەوەی بۆشاییەکی مێژوویی لەمەڕ پەیوەندی ‘سازمانی ئینقلابی’ و ڕێکخراوە کورستانیەکانی ئەو سەردەم. گرنگتر، چەندین ڕووداوی سیاسی گرنگ و شی کردنەوە بۆ کەسایەتی و بارودۆخی سیاسی و کۆمەڵایەتی و ئابووری دەخاتە ڕوو کە ئەگەر دیققەت بدرێت ئەوا تێگەیشتن لە ڕووداوەکانی ئێستای عێراق و ئێران ئاسانتر دەبێت. بەنمونە، لێکترازانەکانی جوڵانەوە کوردیەکان لەگەڵ یەکتر بەتایبەتی لە حزبی دیموکراتەوە کە لە ڕۆژهەڵات سەری هەڵداوە بۆ باشوور و دوایش لێکترازانێکی تر کە هەندێکیان لەپێناوی مانەوەی خۆیان پیرۆزیەکانی خەباتیان کردوە بە قوربانی مانەوە بەناوی شۆڕشگێڕی و نیشتمان پەروەری. ئەم ڕوداوانە نەک کوردەکان بەڵکوو لەزاری چەندین ڕۆشنبیری سیاسی غەیرە کورد دەبیسترێن. ئەم ڕوداوانە لە کۆنتێکستی ئاڵوگۆڕە سیاسیەکانی ناو عێراق و ئێران زێدە ڕوونترن و تام و چێژ دەبینی لە تێگەیشتنیان.\nلەکاتێکدا کە پەڕەتوکەکە چڕی تەواو دەخاتە سەر خەباتی ئەندامە چالاکەکانی ‘سازمان’ و سەرنجێکی تایبەت دەدات بە کورش لاشایی کە ئامادەکەر وێنەکەی کردۆتە بەرگی پەڕتوکەکە، ڕۆڵی ئەندامانی تری ‘سازمان’ پەڕاوێز نەخراوە. هەرچەندە کاریگەری ڕەئی نوسەر بەرچاو نیە چونکە ئەو هەوڵی داوە گێرانەوەکان لەزاری خۆیانەوە بگێڕێتەوە، بەڵام هەمە چەشن لە چاوپێکەتن لەگەڵ ئاگاداران و لەسەر بابەتەکان بەگشتی وادەکات کە خوێنەر یەقین بکات لە ڕاستی ڕووداوەکان کە چۆن ڕوویانداوە و وابکات کە بەسەرهاتەکان لە چەندین لاوە گێرانەوەیان لەلایەن چەندین کەسەوە بۆ بکرێت و بەتێکڕایی وێنەیەکی روون لەسەر ڕوداوەکان دەخاتە بەردەست.\nلەم پەڕەتوکەدا زۆر بابەتی سەرنج ڕاکێش درکی پێدەکرێن، وەک چۆنێتی گەشەکردن ولەناوچوونی متمانە لەنێوان کەسایەتیەکانی ناو حزبە سیاسیە کوردیەکان لەلایەک لەنێوانی خۆیاندا و لەلایەکی تر لەنێوان ئەوان و ئەندامانی سازمان و چەندین کەسایەتی تر کە بەڕەچەڵەک کورد نەبوون. بۆ نمونە نێوانی خوا لێ خۆشبوان لاشایی ومام جەلال یان د.قاسملو و سەلاحی موهتەدی و کاک نەوشیروان و دیسان ئیرەج کەشکۆڵی و هتد باسی لێکراوە. لەکاتێکدا لاشایی دەچێتە نێو قوڵایی بزوتنەوەی سیاسی و سەربازی کورد لەباشور بەتایبەتی لەسەردەمی جیابونەوەی باڵی مەکتەبی سیاسی لەپارتی و کێشەکانی نێوانیان، ئیرەج کەشکۆڵی زیاتر چڕی دەخاتە سەر نێوانی خۆیان لەگەڵ بزوتنەوە کوردیەکان لە ناوچەکانی زەڵێ و ناوزەنگ و خەباتی ئەوان لە نێوانی پەیوەندیەکانیان لەگەڵ حکومەتی بەعس و ڕژێمی خومەینی -دا. لەلایەکی تر خانبابا تەهرانی هەوڵ دەدات نێوانی خۆیان لەگەڵ حزبی دیموکرات و هەڵسوکەوتی سیاسی قاسملوو و داواکاری کورد لەڕوانگەی سیاسی و دەستوری و کۆمەڵایەتیەوە لە ئێران زیاتر شرۆڤە بکات. بۆ زیاتر قورسکردنی بەهای ڕاستی ڕووداوەکان، ئامادەکەر بۆ خۆی هەوڵی داوە لەگەڵ چەندین کارەکتەری سیاسی گفتوگۆ بکات یان بەلانی کەمەوە نوسینەکانیان بکات بەپاڵپشت – ی ڕاستی ڕووداوەکان.\nهەر لەم پەڕەتووکە، لە زاری کەسانێک کە کورد نین زۆر شت لەسەر کورد فێر دەبین بۆ نمونە چۆنێتی هەڵس و کەوتی کوردە دەسەڵاتدارەکان لەگەڵ ئەوانەی کە لەپێناوی دۆزی کورددا دوایان کەوتبوون. زۆر جار ئەم جۆرە جوڵانەوەی سیاسیانە بە شۆڕشی نەتەوایەتی نێوزەندکراون. چینی خوارەوەی کۆمەڵگا جگە لەوەی کە ئەرکی شەڕکردنیان لەگەڵ نەیارانی کورد پێ سپێردرابوو، ئەوان ببون بەقوربانی شەڕی ناوخۆیی کە تەنها غەیرە کوردەکانیش درکیان کردبوو کە ئەو شەڕانە نەک هەر گۆشتی یەکتریان بریندار دەکرد بەڵکو ئێسقی یەکتریشیان دەهاڕی. زۆر بەجوانی باسی ئەوە دەکەن کە چۆن شاری هەڵەبجە و دەوروبەری ببو بە جێگای ململانێی نێوای پارتی دیموکراتی کوردستان لەعێراق و باڵی مەکتەبی سیاسی. چۆنێتی یاری کردنی نەیارانی کورد بە جوڵانەوە کوردیەکان جوان باس دەکەن و دەردەخەن کە جوڵانەوە کوردیەکان بەردەوام دەبوایە لەگەڵ یەکێک لەلاکان، ئێران یان عێراق لە پەیوەندی دا بونایە و هەروەها زۆر باشیش دەیان زانی کە هەواڵگری ووڵاتان لەناویاندا بە جوڵەن. ئەوەی جێگای سەرنجە ئەوەیە ئەندامانی ‘سازمان’ خوێندنەوەی تەواویان بۆ کەسانی کورد بەگشتی و گوزەرانیان وسەختی بارودۆخی ئەوان هەیە. بەتایبەتی هەندێک لەئەندامانیان پزیشک بون و لەکاتی مانەوەیان لەباشوور، زۆر جار رۆژهەڵاتیش، زۆر چونەتە نێو ژیانی کوردانەوە و ژن و منداڵ بەچینێکی چەوساوە وەسف دەکەن.\nدیسان، لەم پەڕەتوکەوە چەندین بابەتی تر سەبارەت بەچەپەکان شارەزا دەبین کە ئەوانیش لە نێوان چەپی سینی ماویزم و ڕووسی یان یەکێتی سۆڤێتی ستالینی یان لینین و یان تازە سەرهەڵدراوی کوبایی و ئەمریکای لاتینی فێر دەبین. دەرگایەکە بۆ ئاشنابوون بە دابەش بوونی کۆمەڵگاکان لە ئێران بەسەر جوڵانەوە سیاسیە جیاوازەکاندا لە چەپەوە بۆ کوردایەتی و شیعایەتی و هەلپەرستە ماتێریالیستەکاندا. ئاشنامان دەکات بە واقیعێک کە چەپەکان زۆر نێودەوڵەتیانە بیریان کردۆتەوە بەڵام زۆر جاریش نائومێد بوون لەبەر ئەو ململانێ فکریانەی کە لەئەنجامی واقیع و ئایدیالیزمدا دێنە گۆڕێ.\nباسێکی تر ئەوەی کە تێدەگەین ژیان لەوسەردەمانەدا چەندە سادە بوەو لەڕووی تەکنەلۆجیاوە ئەوەندە پێشکەوتوو نەبوە و کۆمەڵگا لە گوزەرانێکی سەختی ئابوریدا بوون. پەیوەندیەکان لەنێوان یەکتریدا ئاسان نەبوە و ئالەتەکانی گواستنەوە هێندە پێشکەوتوو و بەردەست نەبوون. بەڵام لەهەمان کاتدا جولانەوە کوردیەکان بەردەوام دڵ گەورەتر و لێبوردەتر بوون و درێغیان نەکردوە و ئەوەندەی پێیان کرابێت هاریکاری ئەندامانی ‘سازمان’ بکەن لەگەڵ ئەم بارودۆخە قورسانەدا ژیانیان بۆ ئاسان بکەن و جێگایان بۆ بکەنەوە و قوربانیان لە پێناودا بدەن لەکاتێکدا کەلەوانەیە چاوەڕێی هیچیان لەبەرامبەردا لێنەکرا بێت.\nبەهەر حاڵ، نوسەر دەیتوانیت زیاتر ڕوانگەی خۆی تێکەڵاوی بابەتەکان بکات و شیکردنەوەیان بداتێ یان ئەوەتا سەرنجی خۆی لەمەڕ بابەتەکان ڕوونتر بکردایەوە. هەروەها، جیا لە پەڕەتووکی ئاسایی، سەرەتاو کۆتایی ئەم پەڕەتوکە دیار نیە و ڕاستەوخۆ خوێنەر دەچێتە ناو بابەت و هەروەها تەواو دەبێت. بەهەرحاڵ بێت، دیارە ئامادەکەر مەبەستی سەرەکی کۆکردنەوە و پێشکەشکردن بووە نەک هەڵسەنگاندن و شیکاری.\nبەگشتی و بەکورتی ئامادەکەر هەوڵێکی زۆری داوە کە لەپارچە پەرتەوازەکان وێنەیەک نایاب و نرخدار بەرهەم بهێنێت کە لەوانەیە ئەگەر پشت گوێ بخرانایە ئەوا پارچەکان یان بزر دەبوون یان بەتەنیا تەنیا ئەو مانایەیان نەدەبەخشی لە جهیانی خوێنەردا بەگشتی و لای کورد بەتایبەتی بزر دەبوون.\nلە”عیسا سوار”ی باوكەوە تا “رزگار”ی كوڕ.\nلافاوەکەى نوح لەنێوان داستان و ڕاستى دا/ بەشى یەکەم.


قەبرەكەی خۆمەینی و كەلاوەكەی هەژاران\nراستە كە لە ئەم چەند ڕۆژەی ڕابردوودا هەندێك وێنە لە قەبرەكەی خۆمەینی بڵاو كرایەوە كە بوو بە جێگەی سەرسووڕمانی زۆر كەس و ڕەخنەی زۆریشی لێگیرا بەڵام دەبێ ئەو ڕاستیە بزانین كە هەر لە یەكەم ساتەكانی مردنی خۆمەینی بڕی دوو میلیار دۆلار پارە و بوودجە بۆ درووستكردنی قەبرەكەی تەرخان كرا كە بە بەراورد لە گەڵ بەهای دۆلار و تمەنی ئێرانی لەو زەمانەدا گەلێك پارە و پووڵێكی فراوان بووە و هەر ئەو كاتیش وڵاتی ئێران بەهۆی شەڕی ئێران و عێراقەوە لە قەیرانی قووڵی جۆراوجۆردا بوو كە تازە ئەو شەڕە تەواو ببوو و زۆرینەی ژێرخانی ئابووری وڵات تووشی كێشە و داڕمان ببوو و قورسایی شەڕەكەش زیارتر لە هەر چین و توێژێك لە سەر هەژاران و نەداران و كەمدەرامەتان و كرێكاری ئێران بوو و هەر ئەوان زیاتر سنگیان وەبەر گولەوە نرا و هەر ئەوانیش سكیان وەبەر بەتاڵ كردنی خەزێنەی وڵات كەوت كە درووست كردنی قەبرێك بۆ یەك كەس پارە و پووڵێكی زۆر و فراوانی لە گیرفانی گشتی ئێرانیەكان بە هەدەر دەدا و كەسیش نەیدەوێرا متەقی لێبێ و دەنگ هەڵبڕێ و قووڕەی سكی برسی منداڵی هەژاران و ئاوارەكانی وڵات بكاتە هاوار و بیدات بە گوێ دەسەڵاتداراندا چوونكوو كۆماری ئیسلامی ئێران و دەسەڵاتدارانی نەك بە كەرەستەی مرۆڤایەتی بەڵكوو بە كەرەستەی درووستكراوی مرۆڤی شەڕخواز و خنكێنەر واتە دار و بەند و گوشتن و بڕین و هەڕەشە قسەیان دەكرد.\nئیستاش هەر وەك ئەو كات سوپای پاسدارن بە زمانی هەڕەشە هاتووەتە گۆ و وتوویەتی نابێت كەس باس لە درووست كردنی كۆشكی مردووەكە بكات و كەسیش ئیتر بۆی نییە ڕەخنە بگرێت ، دیارە كە خەڵكی ئێران تێدەگەن كە چ بە فیڕۆدانێك هەیە لە سەرمایە و سروەتی وڵاتی ئێراندا و ئەوش كە بۆ قەبرەكەی خۆمەینی كراوە تەنیا تكەیەك لە دەریایەك بە فیڕۆدانی سەرمایەی گشتی وڵاتی ئێرانە كە هەر لە گەندەڵی بەرپرسان و كاربەدەستان و سەرمایەدارانی سەر بە دەسەڵاتەوە بگرە تا یارمەتی دانی ژێر بەژێر بە هێزە هاوپەیمان و شەڕخوازەكانی خۆی لە ناوچەكەدا بەشێكی كەم و دیاری ئەو بە هەدەر دان و بەە فیڕۆ دانی سروەت و سامانی گشتیە كە ئاكامەكەی فشاری زیاترە لە سەر باردۆخی ژیانی خەڵك و هەرژارتر بوونی خەڵك.\nدرووست كردنی قەبرێك كە زیاتر لە هەر كۆشك و تەلارێك لە هەموو جیهاندا و زیاتر لە هەر كەنێسە و مزگەوت و خانقا و بوتخانەیەك بە جوانترین شێوە و بە زێڕ و زیو و بەردی گرانبەها ڕازێنراوەتەوە وەك هێمایەكە بۆ دەسەڵاتێكی گەندەڵ و خەڵكی هەژار خنكێن كە لەو وڵاتە دەوڵەمەندەدا تەنیا بەشی هەژاران كەلاوەیە و دەبێ بە تەنەكە و گڵ و پەڕۆ بینا بكرێت و لە بەرچاویش نەگیردرێت.


پاڵەوانێتی یۆرۆ ٢٠٢٠ بۆ ساڵێك دواخرا\n17/03/2020 ژمارەی بینراو 247\nشازدەمین پاڵەوانێتی تۆپی پێی وڵاتانی ئەورووپا، كەوا پلان بوو لە ١٢ وڵاتی جیاواز و لە رێككەوتی ١٢ی حوزەیرانەوە بۆ ١٢ تەمووزی ٢٠٢٠ بەڕێوەبچێت، بڕیاردرا بۆ ساڵی ٢٠٢١ دوابخرێت و لە رێككەوتی ١١ی حوزەیران بۆ ١١ی تەمووزی ساڵی داهاتوو بەڕێوەدەچێت.\nبەهۆی پەتای ڤایرۆسی كۆرۆنای نوێ (COVID-19) پاڵەوانێتی تۆپی پێی وڵاتانی ئەورووپا ٢٠٢٠ (EURO 2020)، بۆ ماوەی ساڵێك دواخرا.\nبە گوێرەی ئەو روونكردنەوەی كە لە یەكێتی تۆپی پێی ئەورووپا UEFAوە بڵاوكراوەتەوە، بەرپرسانی ٥٥ وڵاتی ئەندامی یەكێتییەكە، یەكێتی یانە وەرزشییەكانی ئەوروپا، یەكێتی خولەكانی ئەوروپا و یاریزانە پیشەگەرییەكانی تۆپی پێی نێودەوڵەتیی، بۆ تاوتوێكردنی كاریگەرییەكانی پەتای ڤایرۆسی كۆرۆنای نوێ، كە زۆر بە خێرایی لە وڵاتانی ئەوروپا تەشەنەیكردووە و رێكخراوی تەندروستی جیهانی بە "پەتایەكی جیهانی" رایگەیاندووە، لە رێگەی ڤیدیۆ كۆنفرانسەوە كۆبوونەوە.\nلە كۆبوونەوەكە بڕیاردرا شازدەمین پاڵەوانێتی تۆپی پێی وڵاتانی ئەورووپا، كەوا پلان بوو لە ١٢ وڵاتی جیاواز و لە رێككەوتی ١٢ی حوزەیرانەوە بۆ ١٢ تەمووزی ٢٠٢٠ بەڕێوەبچێت، بڕیاردرا بۆ ساڵی ٢٠٢١ دوابخرێت و لە رێككەوتی ١١ی حوزەیران بۆ ١١ی تەمووزی ساڵی داهاتوو بەڕێوەدەچێت.\nهەروەها بڕیاردرا ئەو هاندەرانەی كە بلیتی یارییەكانیان كڕیوە و لە پاڵەوانیەتییەكەی ساڵی ٢٠٢١ ئاماد نابن، پارەكانیان بۆ بگەڕێندرێتەوە.


پەرلەمانتارێکی «ھەدەپە» بڕیاری زیندانی بەسەردا دەسەپێندرێت - SAHAR KURDISH (Sorani)\nتشرینی دووه‌م 27, 2020 23:56 Asia/Tehran\nدادگایەکی تورکیا سزای شەش ساڵ زیندان بە سە ر پەرلەمانتارێکی پارتی دیموکراتی گەلان «ھەدەپە» دا دەسەپێنێت.\nبە پێی ڕاپۆرتی کەناڵی ئاسمانیی سەحەر بە گێڕانەوە لە میدیاکانی تورکیا، « کەمال بولبول» پەرلەمانتاری تورکیا لەسەر پشکی پارتی دیموکراتی گەلان«هەدەپە»،بە تۆمەتی پشتیوانی کردن و ئەندامەتی لە گروپ و رێکخراوەکانی دژ بە دەسەڵاتی تورکیا، لەلایەن دادگای ئەو وڵاتەوە بڕیاری شەش ساڵ و سێ مانگ زیندانی بە سەردا سەپێندرا.\nئاماژە بەوەش کراوە کە، دادگا بێ ئامادەبوونی «بولبول»و پارێزەرەکەی سزاکەی سەپاندووە و دەقی بڕیارەکەی بۆ سکرتاریەتی گشتی پەرلەمانی تورکیا و بەڕێوەبەرایەتیی گشتی کاروباری سزاکان لە وەزارەتی داد ڕەوانەکردووە.\nئەوەش لەکاتێکدایە کە لەماوەی رابردودا دەسەڵاتی تورکیا ژمارەیەکی زۆر لە سەرۆک شارەوانییەکانی سەر بە هەدەپە، ئەندام و چالاکوانانی بە بەهانەی جۆراوجۆر بە زیندان سزا داوەو پرۆسەی دادگایی کردنیان بێ هیچ هۆکارێک دوادەخات.ش


◄ نتیجه: Found 87, page 1 of 9 Items per page: 🗐 1 🗐 5 🗐 10 🗐 25 🗐 50 🗐 100\n📅 18-08-2018 - زەکی شەنگالی بەخاک دەسپێردرێت تاریخ و حوادث\n📅 زمان اضافه کردن Jun 4 2018 10:28AM\n👁 این آیتم 4,011 بار مشاهده شده است\nباکووری کوردستان - بە گوێرەی ڕاگەیەنراوی والی شڕن [ بیشتر... 👁] ✖ ✖ 24 2 ✔ 99% ✍ هـ.ب. 4-6-2018 10:28:38\n📅 31-08-2018 - تەرمی ماهیر سەرحەد بە مەراسیمێک لە شەنگال بەخاکسپێردرا تاریخ و حوادث\n📅 زمان اضافه کردن Aug 31 2018 12:00AM\n👁 این آیتم 4,412 بار مشاهده شده است\nباکووری کوردستان - لە نێوان گوندەکانی کوملوپنار و [ بیشتر... 👁] ✖ ✖ 18 0 ✔ 99% ✍ هـ.ب. 31-8-2018 0:00:00\n📊 8ی ئاب، رۆژە رەشەکەی شەنگال، ئافرەتەکانیان بەسەر سەرکردەکانی داعشدا دابەشدەکران آمار و نظرسنجی\n📅 زمان اضافه کردن Aug 3 2017 8:43PM\n👁 این آیتم 3,097 بار مشاهده شده است\nکە ناوی شەنگال دەهێنرێت، راستەوخۆ جینۆسایدی ئێزدیی [ بیشتر... 👁] ✖ ✖ ✖ 0 0 ✔ 93% ✍ هـ.ب. 3-8-2017 20:43:17\n✌ ئارین شەنگاڵ شهدا\n📅 زمان اضافه کردن Feb 8 2019 6:47PM\nبەهۆی ڕووداوێکی هاتووچۆ رۆژی 07-02-2019، شەهید بوو [ بیشتر... 👁] ✖ ✖ 0 1 ✔ 98% ✍ ز.س. 8-2-2019 18:47:51\n📊 ئاماری ڕزگاربوانی داعش لە شەنگال آمار و نظرسنجی\n📅 زمان اضافه کردن Aug 2 2020 10:21PM\n👁 این آیتم 214 بار مشاهده شده است\nخەیری بووزانی، بەڕێوەبەری گشتیی کاروباری ئێزدییەکا [ بیشتر... 👁] ✖ ✖ 0 2 ✔ 99% ✍ ج.ع.ئـ. 2-8-2020 22:21:25\n☂ ئەنجومەنی خۆبەڕێوبەری دیموکراتی شەنگال احزاب و سازمان ها\n📅 زمان اضافه کردن Apr 25 2020 1:55PM\n👁 این آیتم 357 بار مشاهده شده است\n... [ بیشتر... 👁] ✖ ✖ 0 0 ✔ 74% ✍ ب.ج. 25-4-2020 13:55:16\n📅 زمان اضافه کردن Oct 12 2020 8:34PM\n👁 این آیتم 0 بار مشاهده شده است\n... [ بیشتر... 👁] ✖ ✖ 0 1 ✔ 74% ✍ ج.ع.ئـ. 12-10-2020 20:34:35\n📝 ئەنجومەنی خۆبەڕێوەبەری شەنگال پەیامێک ئاڕاستەی مستەفا کازمی دەکات اسناد\n📅 زمان اضافه کردن May 11 2020 10:21AM\n👁 این آیتم 394 بار مشاهده شده است\nئەنجومەنی خۆبەڕێوەبەری دیموکراتی شەنگال، پەیامێک ئ [ بیشتر... 👁] ✖ ✖ 0 2 ✔ 99% ✍ ب.ج. 11-5-2020 10:21:25\n📝 ئەنجومەنی خۆبەڕێوەبەریی شەنگال ئیدانەی هێرشی هێزە عێراقییەکان دەکات اسناد\n📅 زمان اضافه کردن Mar 19 2019 2:16PM\nئه و هێرشەی دوێنێ کرایە سەر ڕۆڵەکانی ئێمەی ئێزیدخا [ بیشتر... 👁] ✖ ✖ ✖ 0 1 ✔ 93% ✍ هـ.ب. 19-3-2019 14:16:37\n📝 ئەنجومەنی خۆسەریی شەنگال:هیچ بڕیارێک قبوڵ ناکەین لە دەرەوەی ئیرادەی شەنگال بدرێت اسناد\n📅 زمان اضافه کردن Sep 15 2020 7:17PM\n👁 این آیتم 32 بار مشاهده شده است\nماوەیەکە لە نێوان هەولێر و بەغدا، لەسەر بابەتی ئەم [ بیشتر... 👁] ✖ ✖ 0 2 ✔ 99% ✍ ر.هـ. 15-9-2020 19:17:20\n| مدت زمان ایجاد صفحه: 5,242 ثانیه


پیاوێك زیاتر له(50) ساڵه به‌بێ مۆڵه‌ت شۆفێری ده‌كات\nهەواڵی / 30/11/2017 416 جار بینراوە\nپیاوێكی ئه‌ڵمانی زیاتر له (50) ساڵه ئۆتۆمبێل ده‌هاژوێت و مۆڵه‌تی شۆفێری نییه، ئه‌مه له‌هیچ وڵاتێكدا مایه‌ی قبوڵ كردن نییه‌و یاسا رێگای پێنادات، ئه‌وه‌ی جێگای سه‌رسوڕمانه ئه‌و پیاوه زیاتر له‌نیو سه‌ده‌یه پۆلیس به‌رۆكی نه‌گرتووه.\nپیاوێكی به‌ته‌مه‌نی ئه‌ڵمانی ماوه‌ی (56) ساڵه ئۆتۆمبێل ده‌هاژوێت و مۆڵه‌تی شۆفێری نییه، به‌ڵام دواجار كه‌وته به‌رده‌ستی یاسا و پۆلیس به‌تۆمه‌تی لێخوڕینی ئۆتۆمبێل به‌بێ مۆڵه‌تی شۆفێری، كه‌یسه‌كه‌ی ره‌وانه‌ی دادگا كرد.\nله‌رووداوێكی هاتوچۆدا ئه‌و پیاوه ئۆتۆمبێله‌كه‌ی دووچاری تێكشكاندن ده‌بێت و دوای ئه‌وه‌ی پۆلیسی ئه‌و شاره ده‌گه‌نه شوێنی رووداوه‌كه داوای مۆڵه‌تی شۆفێری لێده‌كه‌ن، كاره‌ساته‌كه له‌و ساته‌وه روو له پیره پیاوه‌كه ده‌كات و ده‌رده‌كه‌وێت كه ماوه‌ی 56 ساڵه به‌و شێوه نایاساییه ئۆتۆمبێل ده‌هاژوێت.\nبه‌گوێره‌ی هه‌واڵی ماڵپه‌ری دۆیچه ڤێله‌ی ئه‌ڵمانی، ئه‌و پیاوه ته‌مه‌نی 74 ساڵه، له‌سه‌ره‌تای لاویدا كاری له ده‌رهێنانی مۆڵه‌تی شۆفێریدا كردووه، دوای ئه‌وه‌ی ده‌چێته خزمه‌تی سه‌ربازییه‌وه له كاره‌كه‌ی راده‌گیرێت و مۆڵه‌ت ده‌رناكات.\nوه‌ك خۆی باسی كردووه ته‌نها له كاته له‌ناكاو و گرنگه‌كاندا ئۆتۆمبێلی لێخوڕیوه‌و له ماڵ هێناویه‌ته ده‌ره‌وه.


کوردانی ستۆکهۆڵم بۆ پشتیوانی لە کەبوودوەند، ڕێپێوانێک وەڕێدەخەن | Roji Kurd ڕۆژی کورد\nماڵەوە ھەواڵ جیهان کوردانی ستۆکهۆڵم بۆ پشتیوانی لە کەبوودوەند، ڕێپێوانێک وەڕێدەخەن\nکوردانی ستۆکهۆڵم بۆ پشتیوانی لە کەبوودوەند، ڕێپێوانێک وەڕێدەخەن\nچالاکییە جۆراوجۆرەکانی کوردانی کوردستانی ڕۆژهەڵات بۆ پشتیوانی لە محەممەد سدیق کەبوودوەند، باوکی مافی مرۆڤی کوردستان بەردەوامە.\nڕۆژی کورد: بەپێی هەواڵی گەیشتوو بە ڕۆژی کورد، کوردانی دانیشتووی شاری ستۆکهۆڵم لە وڵاتی سوید، بۆ پشتگیری لە محەممەد سدیق کەبوودوەند، ڕۆژنامەوان و باوکی مافی مرۆڤی کوردستان کە زیاتر لە ٢٤ ڕۆژە لە هەمبەر سەرەڕۆیی بێدادگاکانی ڕژیمی تاران دەستی بە مانگرتن کردووە، ڕێپێوانێک وەڕێدەخن.\nئەو ڕێپیوانە سبەی چوارشەممە (1-jini)، کات ژمێر ٣ تا ٤ی سەر لە ئێوارە لە سێرگێلس تۆرگ ـی شاری ستۆکهۆڵم، بەڕێوە دەچێ.\nشایانی ئاماژەیە کە ئەو ڕێپیوانە لەلایەن ئەندامانی کەمپەینی “تا ڕزگاریی کەبوودوەند” بە ڕێوە دەچێ.\nکامڕان قازی، یەکێک لە ئەندامانی بەڕێوەبەریی کەمپەینی “تا ڕزگاریی کەبوودوەند” لە لێدوان لەگەڵ ڕۆژی کورد، داوای لە سەرجەم کوردستانیانی دانیشتووی شاری ستۆکهۆڵم و دەوروبەری کرد تا لەو کۆبوونەوە ناڕەزایەتییە بەشداری بکەن و بەم جۆرە دەنگی کەبوودوەند کە لەسەر مافی مرۆڤی کورد لەو دۆخەی ئێستای دایە بگەیێنن بە گوێی جیهان.\nپێویست بە ئاماژەیە کە سبەی چوارشەممە بڕیارە کۆبوونەوەیەکی ناڕەزایەتی لە شاری ژنێڤ لە وڵاتی سویس و بە پشتیوانی لە کەبوودوەند بەڕێوە بچێ کە لە لایەن کۆمەڵەی مافی مرۆڤی کورد-ژنێڤ ـەوە ڕێکخراوە، هەروەها دۆینێ، کوردانی وڵاتی ئاڵمان، لە لایەن بنکەی کوردانی ڕۆژهەڵات – بێرلین، کۆبوونەوەیەکی ناڕەزایەتییان لەو بارەوە بە بەشداریی کوردانی دانیشتووی شاری بێرلین، پێکهات.\nشایانی باسە کە، ئیجلال قەوامی، وتەبێژی ڕێکخراوی مافی مرۆڤی کوردستان لە پەیوەندییەکی تەلەفوونی لەگەڵ ڕۆژی کورد گوتی: “کەبوودوەند، ڕۆژنامەوان و سەرۆکی ڕێکخراوی مافی مرۆڤی کوردستان، بە تێپەڕ بوونی نزیک بە ٢٥ ڕۆژ لە مانگرتنەکەی، هێشتاش هەروا لە مانگرتن بەردەوامە.”\nلە پەیوەندی لەگەڵ دۆخی جەستەیی کەبوودوەندا، قەوامی گوتی:”دابەزینی ۆەستانی خوێن، خوێنڕێژیی ناو لەش، ئاڵۆزتر بوونی دۆخی دڵ ـی کەبوودوەند بۆتە هۆی ئەوەی کە دوکتورەکانی نەخۆشخانەی تاڵەقانیی تاران لەمەڕ ئەگەری ڕاوەستانی دڵی ناوبراو هۆشداریی جیددی بدەن و لەو بارەشەوە راپۆرتیان داوە بە بەرپرسانی بەندیخانەی ئێڤین”.\nقەوامی لە درێژەدا لەمەڕ دوایین دۆخی تەندرووستیی کەبوودوەندا گوتی: “لەو یەک دوو ڕۆژەی دواییدا کە دۆخی تەندرووستیی کەبوودوەند زۆر ئاڵۆز بووە، چەند پشکنین و تاقیکارییەکی وەک نەواری دڵ، ئانژیۆ، ئێم ئار ئای لێ هەڵگیراوەتەوە و لەسەری ئەنجام دراوە کە سەرجەمیان باس لە ئاڵۆز بوونی دۆخی جەستەیی و تەندرووستیی ناوبراو دەکەن”.\nبابەتی پێشووكێ مرۆڤه مه‌زنه‌كه‌ی ڕۆژهه‌ڵاتی له‌بیره!\nبابەتی دواترلە شاری هەولێری پێتەختی هەرێمی کوردستان ڕێپیوانێک بۆ پشتیوانی لە کەبوودوەند، وەڕێدەخرێ


ماجید مەردوخ ڕۆحانی: فەرهەنگنووسی لە کوردستان شێتییە – KDPmedia\nHomeدیمانەماجید مەردوخ ڕۆحانی: فەرهەنگنووسی لە کوردستان شێتییە\nماجید مەردوخ ڕۆحانی: فەرهەنگنووسی لە کوردستان شێتییە\n_ وەک کوردێکی ڕۆژهەڵاتیی، حکوومەت بە گەورەترین دوژمنی فەرهەنگ و نووسینی کوردی دەبینم\n_ فەرهەنگنووسی کاری تاکەکەسی نییە و دەبێ بە تیم بکرێت\n_ ئێمەی کورد بە کوردی فێری زمانەکەمان نەبووین\n_ ئیدی ناتوانم بە کوڕەکەم بڵێم تۆش وەرە ببە بە نووسەر و درێژە بە فەرهەنگنووسی بدە\n_ پێویستە فشار بۆ حکوومەتەکان بهێنرێت وەک وڵاتانی پێشکەوتوو یاسای کۆپیڕایت جێبەجێ بکەن\nماجید مەردۆخ ڕۆحانی، نووسەر و فەرهەنگنووسی کورد لەو چاوپێکەوتنەدا بۆ “وشە” تیشک دەخاتە سەر تایبەتمەندییەکانی فەرهەنگێکی سەردەمیی و ئاستەنگەکانی بەردەم فەرهەنگنووسی لە کوردستان دەخاتە ڕوو. هاوکات لە بارەی زمانی کوردییەوە دەڵێ: زمانی ئێمە بەربڵاو نییە، بەڵکوو ئێمە زمانێکی پرژوبڵاومان هەیە.\nدوا کاری ئێوە نووسینی فەرهەنگی زانستگای کوردستان بوو کە لە چوار بەرگدا بە سێ هەزار و 136 لاپەڕە لە چاپ درا. چاپی دووهه‌می ئەو فەرهەنگە، نزیک به سه‌دهه‌زار وشەی کوردی شی کردووەتەوە. فەرهەنگەکانی پێشووتر کە چاپ بوون ئەو تایبەتمەندییانەیان نەبووە کە هاوواتا و ڕاڤەکردن و چۆنیەتی بەکارهێنانی وشەکە و تەنانەت هێنانەوەی نموونە لە دەقێکی ئەدەبی یان فۆلکلۆریشی تێدا بێت. نووسینی ئەو فەرهەنگە چەندی پێ‌چووه و ئامادەکردنی بە چ شێوەیەک بوو؟\nفەرهەنگی چواربەرگی کوردی بە کوردی زانستگای کوردستان هاوواتای فارسیشی لەگەڵ داندراوە، بۆ ئەوەی زۆربەی کوردی ڕۆژهەڵات – بەداخەوە- کوردی نازانین یان ئەگەر بڵێین هەندێک کوردی فێربووین، دیسان فارسیمان زۆر باشترە لە کوردییەکەمان. بەڵکو ئەو هاوواتا فارسییە بتوانێ ئاسانکارییەک بێت. ئەو فەرهەنگە دوای فەرهەنگی سێ‌بەرگی فارسی بە کوردی چاپ کرا. واتا زانیاری و فایلی فەرهەنگە سێبەرگییەکەمان لە بەردەست بوو. بەشێکی کەڵکمان لەو فەرهەنگە وەرگرت. واتا فارسی بە کوردییەکە هەڵگەڕێنینەوە و کوردییەکە بخەینە پێشەوە کە هەر وشەیەکی کوردی خۆی زۆرێک هاوواتای کوردی هەیە کە بۆ زانیارییەکانی فەرهەنگێکی کوردی بە کوردی زۆر پێویستن. دواتر فەرهەنگی هەنبانە بۆرینەمان جارێکیتر پشکنییەوە. لە ماوەی ئامادەکردنی فەرهەنگەکە من لە زانستگای کوردستان لەگەڵ قوتابییەکان پێوەندییەکی زۆر قووڵم هەبوو کە نزیکەی 250 کەس بوون و هەر کام لە وڵات و ناوچەی خۆیان چییان دەست بکەوتایە بۆیان دەهێنامەوە، ئاماژەم بە ناوی هەموان کردووە لە فەرهەنگەکەدا، ئەوە گەنجینەی کارەکەمانی وەک لێکۆڵینەوەیەکی مەیدانی قوڵتر کردەوە، بەڵام لە سەرووی هەموو ئەوانەوە وەک کارێکی زانستی لەدووی ئەوە بووین کە فەرهەنگەکە سەردەمی و زانستی بێت. واتا لە بواری تایبەتمەندییەکانەوە بتوانێت بە هەڵسەنگاندنی فەرهەنگنووسێکی بۆ نموونە ئەورووپایی، پێناسەی فەرهەنگ وەربگرێت.\nلە پێشەکی فەرهەنگەکەدا ئاماژەت بەوە داوە کە سوودتان لە ڕێنووسی یەکگرتووی کوردی وەرگرتووە، مەبەستتان لەو ڕێنووسە یەکگرتووە هەمان ئەو ڕێنووسەیە کە ئاکادیمیای کوردی لەسەری ڕێککەوتوون یان چ ڕێنووسێکە؟\nمەبەستمان ئەوە ڕێنووسەیە کە زۆربەی زۆری نووسەرانی کورد کە بە خه‌تی عەرەبی یان ئارامی دەنووسن، لەسەری ڕێککەوتوون، بەڵام وردە جیاکاری و جیاوازییەکیان تێدایە کە باس لەوە دەکەن کامە وشە ئەگەر بەو شێوەیە بنووسرێت لەگەڵ زمانەکە جوانتر یەک دەگرێتەوە، هەرچەند ئەکادیمیای کوردیش بۆ ڕێنووسی یەکگرتوو کتێبێکی چاپ کرد و هەر ئەوکات د. ئازاد ئەحمەد بە منیشی دا بۆ ئەوەی بۆچوونەکانی خۆمی لەسەر بنووسم، ئەوکات دەوری هەزار و 500 خاڵم تێدا دیتەوە کە تێبینیم لەسەریان هەبوو. کە پێم دانەوە ئیتر نەمبینی ژمارەی تازەی لێ چاپ بکەن و ئەو وردە کێشانەی تێدا نەهێڵن، بەڵام ئەو ڕێنووسەی ئەکادیمیای کوردیشم لەبەرچاو بووە لە فەرهەنگەکەدا. واتا ئەو ڕێنووسەمان بەکار هێناوە کە زۆربەی زۆری نووسەرانی زمانی کوردی، زاری ناوەڕاست بەکاری دەێنن.\nباست لەوە کرد کە هەوڵتان داوە ئەو فەرهەنگە بە ستانداردێک بنووسن ئەگەر بدرێتە فەرهەنگنووسێکی ئەکادیمی ئەوروپی بە فەرهەنگێکی زانستی و سەردەمییانە پێناسەی بکات. ئەو تایبەتمەندییانە چین کە بۆ نووسینەوەی فەرهەنگێکی زانستی و سەردەم دەبێ ڕەچاو بکرێن؟\nپرسیارەکەم لا پەسندە لەبەر ئەوەی زۆربەی زۆری کتێبخوێنەکانمان لەو سەردەمەدا کە زانستەکان گەشەیان کردووە و هەر کەسەو لە زانستێکدا قوڵ بووەتەوە، بەڵام لە لقی زمانناسی، لە بەشی فەرهەنگنووسیدا، کەم کەسی وا هەیە کە بیری لەوە کردبێتەوە دەبێ فەرهەنگێکی زانستی چۆناوچۆن بێت؟ ئێمە بەو جۆرەی پێی ڕاهاتووین، وشەیەک دەنووسین و لە بەرانبەریدا وشەیەکی هاوواتا دادەنێین و دوور نییە شتێکی کورتیش لەبارەیەوە بنووسین و ناوی بنێین فەرهەنگ! بۆ نموونە کراس، لە بەرانبەری دەنووسرێ ئەو شتەیە کە دەکرێتە بەر و ئەوە دەبێت بە وشەیەک و تەواو! ئەوە لێمایەک یان سەرواژەیەک یان “بە عەرەبی کە دەڵێن مەدخەلێک” و ئینجا بچین بزانین پێڵاو چییە؟ پێڵاو کەوشە! و ئەوەش دیسان وشەیەکی تر و تەواو دەبێت، لەحاڵیکدا لە فەرهەنگی زانستیدا دەزانین فەرهەنگنووسی لقێکە لە زمانناسی کە زمانناسی ئێستە خۆی چووەتە ڕیزی زانستەکانەوە، زانست بە مانای “science” واتا زانستێکی ئەکادیمی، شتێک کە دەبێ لە فەرهەنگی وشەدا لەبەرچاو بێت، ئەوەیە کە ئەگەر وشەیەک دەبێت بە سەرواژە یان لێما، دەبێ ناسنامەی هەبێت، ناسنامە بریتییە لە چەند تایبەتمەندی، یەکەم لە باری فۆنۆلۆژی، واتا دەنگناسییەوە پێویستە دیاری بکرێت کە چۆن دەخوێندرێتەوە، بۆ نموونە لە زمانی ئینگلیزیدا وشە بە جۆرێک دەنووسرێ، بەڵام بە جۆرێکی تر دەخوێندرێتەوە، من ئەگەر نموونەیەک لە کوردی بهێنمەوە، ئێمە دەڵێین قانگەلاشک، ئەو وشەیە بۆ کەسێک کە بیخوێنێتەوە و وای دابنێین کوردی نازانێت، ئەوە ئەگەر بە “قانگەلا-شک”ی خوێندەوە، چار چییە؟ چۆن ئەو دووە لەیەک جیا دەکرێنەوە، “قانگەلاشک”ەکە ڕاستە یان “قانگەلا-شک”؟ ئەوە فۆنۆلۆژییە دەریدەخات کە خوێندنەوەی بە چ شێوەیەکە. واتا یەکەم دێڕ لە ناسنامەی وشەدا ئەوەیە کە لە بواری دەنگناسییه‌وه بزانی چۆن دەخوێندرێتەوە؟ جیاوازی لەگەڵ نووسینەکەیدا چییە؟ دووەم بواری ڕێزمانییە. دەبێ بۆمان دەرکەوێ پێگەی ئەو وشەیە لە بواری ڕێزمانییەوە چییە؟ ئاخۆ ناوە؟ ئاوەڵناوە؟ ئاوەڵکارە؟ یان چاوگە؟ یان … ئەوەش خۆی بەشێکی زۆر بەرچاوە لە ناسنامەی وشەدا. زۆر وشەمان هەیە کە دەتوانێ هەم ناو بێت، هەم ئاوەڵناو و هەمیش ئاوەڵکار، تۆ لێرەدا دەبێ ڕستەیەکی بۆ بهێنیتەوە کە دەرکەوێ کام یەک لەوانەیە، ئینجا بەشێکی تری ئەوەیە کە تۆ دەبێ لەو فەرهەنگەدا هاوواتا بۆ وشەکە بدۆزیتەوە، ئەو هاوواتایە بۆ کەسێکە کە دەیهەوێ بزانێت ئەو وشەیە لە باری ماناییەوە چۆنە و چەندە سێبەری هەیە، چەند وشەی تر دەتوانێ لەگەڵ خۆی هاوبەش بکات. هەندێک وشە هەیە کە وەک ناو دەتوانن چەند مانا لەخۆ بگرن. تۆ دەبێ ئەو مانایانە لە یەک جیا بکەیتەوە، ئەوەش دیسان لە بواری فەرهەنگنووسییەوە گرنگییەکی تایبەتی هەیە، وەک نموونە وشەی «باز» لەو فەرهەنگە چوار بەرگییەدا وەک ناو، شەش مانای بۆ دۆزراوەتەوە، یەکەمیان ئەوەی مەلێکی ڕاوچییە، مانایەکی تری قەڵبازە، دەڵێ «بازێکی برد» “دا” واتا کاری هەڵبەزینە لە شوێنێکەوە بۆ شوێنێکی تر، مانایەکی تری ڕێگەی ناسراوە، ئەو گۆرانییە هەیە دەڵێ بازی بێرییان، واتا ڕێگەی ناسراوی بێرییان. ئه‌مجارباز وه‌کوو ئاوه‌ڵناو، یه‌که‌م کراوه‌یه، وه‌ک دەڵێ: «ده‌رگاکه باز بوو» دووهه‌م به مانای «ناوچاوان سپی» یان «بازگ». پاشان وه‌کوو ئاوه‌ڵکار، به مانای «دیسان». سه‌ره‌نجام وه‌کوو پاشه‌وشه، پێنج واتای هه‌یه … و چەندان مانای تر کە هێنانەوەی ئەوانە لە تایبەتمەندییەکانی فەرهەنگن، بەڵام تۆ بڵێی ئێمە تا ئێستە کاری لەو شێوەیەمان کردبێت؟\nکە بواری مانایی وشەت دەرخست، ئینجا دەبێ لێکدراوی ناوی و لێکدراوی کاری لە وشەدا بدۆزیتەوە. بۆ نموونە هەر بۆ وشەی باز لێکدراوی کاریمان هەیە، وەک بازبردن، بازبەستن، بازدان… دۆزینەوەی ئەو لێکدراوانە زۆر گرنگن و دەبێ بۆ دانانی فەرهەنگێک لەبەرچاومان بێت، ئەوە دەریدەخات کە وشەیەک جێگە و پێگەی لە زماندا چییە، ئەگەر هەر بەوە ڕازی بووی کە وشەیەک بهێنی و هاوواتایەکی بۆ دابنێیت، ئەوە نابێت بە فەرهەنگ، ئەوە وشەدانە و جێگە و پێگەی وشە لە زمانەکەماندا دەرناخات، هەر لەبواری ڕێزمانییەوە وشەی “پڕ” دەتوانێ وەک ناو هەڵمەت بێت، دەڵێ پڕی پێداکرد، لێرەدا دەبێت بە ناو، بەڵام وەک ئاوەڵناو دەڵێی گیرفانت پڕکە، وەک ئاوەڵکار بیستوومانە لە کوردیدا دەڵێن پڕ خۆشە، دەشێ ئەو وشەیە ئامراز بێت، دەڵێی پڕ گیرفانم نابێت و… ئەوانەن ناسنامەی وشەمان بۆ دەردەخەن، ئینجا ئەگەر توانیت بۆ هەریەک لەو بارە ڕێزمانییانە شایەتێک بهێنیتەوە، بۆ نموونە لە پەخشان و شیعری شاعیران وێنە پەیدا بکەی و بۆی دابنێی، یان خۆت ڕستەیەک دروست بکەی کە ئەو وشەیەی تێدابێت، ئەوە دەبێتە نموونە، واتا تۆ ئەگەر بۆ وشەیەک چەند مانات هێناوە، دەبێ بۆ هەر کامیان شایەت یان نموونەیەک بهێنیتەوە بۆ ئەوەی خوێنەر لێی تێ‌بگات.\nکۆی ئەو خاڵانەی ئاماژەت پێدا، لە فەرهەنگی زانستگای کوردستاندا ڕەچاو کراوە، بەڵام پێت وایە چەند فەرهەنگی تر هەیە لە کوردستان کە توانیبێتیان ئەو تایبەتمەندیانە ڕەچاو بکەن؟\nمن تا ئێستە نەمدیوە هیچ فەرهەنگێک نووسرابێت و ئەو تایبەتمەندییانەی تێدا ڕەچاو کرابێت، یان ئەگەر هەشبێت لە ڕاستیدا بەر چاوی من نەکەوتووە. فەرهەنگی مامۆستا زەبیحی، ئەلفەکەی لەگەڵ بەشێکی بچوک لە “ب”ەکەی کە دەرچوو، زۆر باش ڕەچاوی ئەو خاڵانە کرابوو کە 40 ساڵ پێش ئێستە بۆ فەرهەنگێک پێویست بوون، بەڵام بۆ ئێستە ئێمه ئەو فەرهەنگە چوار بەرگییەی زانستگای کوردستانمان بە هەموو ئەو تایبەتمەندییە ئاکادیمی و سەردەمیانە‌وه خستووەتە بەردەستی خوێنەری کورد.\nتا ئێستە لەو فەرهەنگانەی بە کوردی چاپ کراون، بە فەرهەنگی زانستگای کوردستانی ئێوەشەوە، ئاوڕ لە ڕیشەی وشەکان نەدراوەتەوە. بۆ نموونە دەنووسن داڵاهوو، لە بەرانبەری نووسراوە ناوی شاخێکە لە کرماشان. ڕیشەی وشەکە لەچییەوە هاتووە؟ بۆ نموونە هەندێک ناوی تر هەیە وەک کێوەڕەش، ئەوە خۆی دیارە ماناکەی چییە، بەڵام خۆ خوێنەری کورد دەبێ بزانێ مانا و ڕیشەی وشەی داڵاهوو چییە و لەکوێوە هاتووە، بۆچی ئەوە نەکراوە؟\nجارێ ئه‌وه‌نده‌مان له بیر بێ که ناوی شوێن و که‌س، جێگای له فه‌رهه‌نگی ناوه‌کان (اعلام)دایه. ئه‌مجار فەرهەنگی ڕیشە بۆخۆی فەرهەنگێکی سەربەخۆیە و ڕیشە لە بواری فەرهەنگنووسیدا دەبێتە دوو لق: لقێک سەبارەت بەوەی ئەو وشەیە لە کوێوە هاتووە، لە بنەڕەتدا وشەکە یۆنانییە؟ فڕەنسییە؟ عەرەبییە؟ سامی و حامییە؟ ئالتائیغوورییه؟ دووەم ئەوەی کە بۆچی وای پێ دەڵێن و ماناکەی چییە؟ بۆ نموونە شوێنێک ناوی بەردەڕەشە، ئەگەر سەیر دەکەی بەردەکانی ڕەشن و هەر بۆیە ئەو ناوەی لێ نراوە. یان سوورەبەرد گوندێکە لە ڕۆژهەڵاتی کوردستان لە نێوان بیجاڕ و زەنجان. سوهرەوەردی مەبەست هەمان سوورەبەردی بووە. کەوابوو شێخ شەهابی سوهرەوەردی و هەموو سوهرەوەردییە گەورەکان دیارە کورد بوون و خەڵکی سوورەبەرد بوون. بۆیە لە ڕاستیدا فەرهەنگی ڕیشەناسی خۆی فەرهەنگێکی جیاواز و تایبەتە. بۆیە شەرت نییە ئەگەر فەرهەنگێکی وشەت نووسی، ڕیشەناسی وشەکانیشت لەناویدا دانابێت. زۆربەی زۆری فەرهەنگە ڕۆژئاواییەکانیش دایان نەناوە. بەڵام ئێستە ئێمە لە زمانی ئینگلیزیدا فەرهەنگی ئەکسفۆردمان هه‌یه، تایبه‌ت به ڕیشەی وشه. ئەو کارە بۆ زمانی کوردی یەکجار کارێکی قورس و سەخڵەتە و دیاره نەشکراوه. ئێمەش قەت جارێ بەو دەسەڵاتە یەکجار کەمەوە، کاری لەو شێوەمان پێ ناکرێت، لەبەر ئەوەی هەندێک وشە هەیە دەڵێین ئەوە برکییه، ئه‌وه فارسییە و ئەوەیان کوردییە. ئاڵۆزییەک دروست بووە سه‌یر و سه‌مه‌ره. ڕەنگە وشەیە‌ک لە بنەڕەتدا کوردی بووبێت و بۆ نموونە فارس بردبێتی و هەندێک ئاڵ‌وگۆڕی تێدا کردبێت و دواتر هەر کوردەکە ئەو وشەیەی لە فارسەکەوە وەرگرتبێتەوە و هێنابێتییەوە ناو زمانی کوردی! بۆیە ئەوە کارێکی یەکجار ورد و بەربڵاوە و لە هەمان کاتدا کارێکی سەربەخۆیە.\nئێوە لە فەرهەنگی زانستگای کوردستان وشەکانتان بە لاتینیش لە تەنیشتی نووسیوە، چ مەبەستێکتان هەبووە لە نووسینەوەی وشەکان بە لاتینی؟\nوه‌ک گوتمان، زۆر پێویستە لە بواری فۆنۆلۆژییەوە چۆنیەتی خوێندنەوەی وشەکانمان لە بەرچاو بێت. بۆ نموونە ئەگەر لە ئینگلیزیدا Window نووسراوە، ئەوا بە وینده‌و دەخوێنرێتەوە. فۆنۆتیکی وشه‌که دەردەخات کە وشەکە چۆن دەخوێندرێتەوە. ئێمه له فه‌رهه‌نگه فارسی- کوردییه‌که‌دا، ئه‌وه‌مان کردووه، بەڵام بۆ فەرهەنگه کوردی بە کوردییەکە لە جێی ئەو بارە فۆنۆلۆژیکییە، لاتینییەکەیمان دانا و چەند ئامانجێکمان هەبوو لەو کارە: یەکەم ئەوەی کە بەداخەوە ئێمە‌ی کورد به‌شێکمان به خه‌تی لاتین ده‌نووسین و به‌شێک عەرەبی. ئەوەش بووە بە کەنداڵێکی گەورە لە نێوان دوو زاری کوردیدا. ئەوەی باکورییە و لە تورکیا دەژی، بە ڕێنووسی تورکی فێری زمانی کوردی بووە، هەروەک ئێمەش بە ڕێنووسی عەرەبی و فارسی فێری زمانی کوردی بووین. واتا ئەگەر بە لاتین نووسرابێت بۆ زۆرێکمان ناخوێندرێتەوە و ئەگەریش بە عەرەبی نووسرابێت، بۆ زۆرێک لەوان ناخوێندرێتەوە. ئێمه لە جێی فۆنۆلۆژی، هاتین بە ڕێنووسی لاتین بەرانبەری وشەکانمان نووسی، کە دەتوانێ خۆی هەوڵێک بێ بۆ ئەوەی نزیکمان بکاتەوە لە یەکتر و بتوانین جوانتر لە یەک تێبگەین. لەبواری فۆنۆلۆژیشەوە زۆر گرفتی نابێت، لەبەر ئەوەی بە لاتینەکە تا ڕادەیەکی یەکجار زۆر خوێندن و نووسینەکە وەک یەکە. ئێمە لە عەرەبیدا گرفتمان بەتایبەت لە دەنگدارەکاندا هەیە، واومان هەیە کپە و هەشمانە دەنگدارە، “ی”مان هەیە بە هەمان شێوە، ئەوە کێشەی زۆری بۆ دروست کردووین. بەڵام لە لاتینەکە‌دا وا نییە، “ی”ی کپ Yیە و “ی”ی دەنگدار Eیە کە ئەویش ئەگەر وەک فەتحەی عەرەبی بەکار چووبێت، eیە و ئەگەر قورس بوو هەشتێکی لەسەرە. ئەو کێشانە لە لاتینیدا چارەسەر بوون. بۆیە بیرمان کردەوە لاتینەکە تا ئاستێکی بەرچاو دەستکەوتێکی زیاتری دەبێت.\nتایبەتمەندییەکانی فەرهەنگێکی سەردەممان تاوتوێ کرد، بەڵام بارودۆخی سەردەمیش دەبێ لەبەرچاو بگرین. ئەگەر سەیر بکەین دنیا بە خێرایی بەرەو بەدیجیتاڵ بوون دەڕوات. ئێمە نەمانتوانیوە تا ئێستە لە ڕووی نەرمئامێرەکان و فەرهەنگی ئۆنلایندا هیچ گەشەیەک بکەین. پێت وا نییە ئیتر کاتی ئەوە هاتووە ئەو فەرهەنگانە تەنیا لە چوارچێوەی کتێب و کاغەزدا نەمێننەوە و بەدیجیتاڵ بکرێن و بخرێنە خزمەت نەوەی تازە کە ئێستە خوێندنیشیان بەشێوەی ئۆنلاینە، بەهۆی ئەو بارودۆخە تایبەتەی هاتووەتە پێش؟\nقسه‌یه‌کی خۆش: نادرشای ئه‌فشارسه‌رده‌می خۆی، خاوه‌ن دەسەڵاتێکی بەرفراوان بوو، هیندستان و چەندان شوێنی‌تری گرتبوو. هۆزێک بەرهەڵەستی بوونه‌وه، زۆر بە ناقابیلی یەکێک لە ئەفسەرەکانی نارد و گوتی بڕۆ سەرکوتیان بکە! ئەفسەرەکە چوو بۆ شەڕ و هۆزەکە زۆر بە خراپی سوپاکەیان شکاند. نیوەی سەربازی کوژران و نیوەی تری بە برینداری گەڕاوە. نادرشا چووە سەر ئەفسەرەکە کە ئەویش بریندار بوو، گوتی دا پێم بڵێ بۆچی ئاوا شکان؟ هۆکار چی بوو؟ گوتی گەورەم بە هەزار و یەک هۆکار! نادرشا گوتی گاڵتەم پێ دەکەی؟ سوێند دەخۆم ئەگەر هه‌ر ئێستە هەزار و یەک هۆکارم بۆ ڕیز نەکەی دەتگوژم! گوتی قوربان یەکەم هۆکار ئەوەی کە بارووتەکانمان شێی گرتبوو. نادرشا هەندێک تێڕاما و گوتی به‌سه! هەزار هۆکاری تر لەبن ئەو هۆکارە جێیان دەبێتەوە! ئێمەش بە دیجیتاڵ نەبوونی فەرهەنگەکانمان ئەگەر بڵێین بە هەزار و یەک هۆکارە، هۆکاری یەکەم ئەوەیە کە لە وڵاتە دواکەوتووەکانی وەک ئێران و عێراق، هیچ یاسایەک بۆ کۆپیڕایت نییە. لە تورکیا بەو شێوەیە نییە و یاسای کۆپیڕایت بەباشی جێکەوتووە، بەڵام لە وڵاتی ئێمە دێنن ویندۆز کۆپی دەکەن! واتا لەبری ئەوەی 400 دۆلار بۆ ویندۆزێکی بۆنموونە 10 بدات، تاقە دینارێک لە باشوور و لە ڕۆژهەڵات یەک تمەن نادات! هەموو نەرمئامێرەکان لە باشوور و ڕۆژهەڵات بەخۆڕاییە! ئێستە ئێمە 10 ساڵ سەرقاڵ بووین تا ئەو فەرهەنگەمان بەرهەم هێناوە و خەرجییەکی یەکجار زۆرمان هەبووە. ئینجا شوێنێکی وەک زانستگای کوردستان ڕازی بکە بەڵکو بۆت چاپ بکات و تێی بگەیەنە ئەگەر بۆ نموونە هەزار دانەی لێ فرۆشرا پارەکەتان بۆ دەگەڕێتەوە و قازانجیش دەکەن. بەڵام ئەگەر بە دیجیتاڵت کرد، خەڵک دێن بەبێ ئەوەی تمەنێک بدەن دایدەگرن و هەرکەسێک خەرجی لەسەر فەرهەنگەکە کردبێت تێدەشکێت.\nئەی لەو حاڵەتەدا چار چییە؟ چۆن بتوانین فەرهەنگەکانمان لەگەڵ سەردەم بگونجێنین و ئەو گرفتانەش بۆ نووسەرەکانیان دروست نەبێت؟\nڕێگەچارە ئەوەیە فشار بۆ حکوومەتەکان بهێنرێت وەک هەموو وڵاتانی پێشکەوتوو یاسای کۆپیڕایت جێبەجێ بکەن با نووسەریش بتوانێ بژیت.\nئێستە شێوازێکی تر لە فەرهەنگی وڵاتان دەبینین کە فەرهەنگی ئۆنلاینن و لە ئینتەرنێت دەستەبەرە و ناتوانی داونلۆدی بکەی، بۆ گەنجێکی کورد کە لە ئەوروپایە و کاری وەرگێڕان دەکات، ئەو دەستی بەو شێوازە سەرەتاییەی کڕینی سیدی ڕاناگات، لێرەدا مەبەستی من ئەو لەخۆبردووییەیە کە نزیک بە سەرجەم نووسەر و خەمخۆرانی زمانی کوردی هەیانبووە، دڵنیام ئێوە سەرباری ماندووبوونی 10 ساڵەتان هیچ قازانبجێکتان لەو فەرهەنگی زانستگای کوردستانە نەکردووە، بەڵام لەڕووی مەعنەوییەوە ئەوە خەونێک یان حەزێک بووە بۆ خزمەتی زمانی نەتەوەکەمان، لەو سوێنگەوە بۆ نایەن بە شێوەی ئۆنلاین ئەو فەرهەنگانە بخەنە خزمەت ئەو نەوە تازەیە؟\nلە وڵاتێکی وەک ئێران فەرهەنگی فارسی موعین و دێهخۆداش بە ئۆنلاین کراون و هەموو مۆبایلەکانیش بەخۆڕایی لەسەریان دابەزێنراوە. من بارێکیم بەلاوە زۆر پیرۆزە، ئەویش ئەوەیە کە قوتابییەک، نووسەرێک یان وەرگێڕێک بە ئاسانی لەبەردەستی بێت و سودی لێ ببینێت، بەڵام دەبێ بارەکەی تریشی لەبەرچاو بگرین. بۆ نموونە لە هۆڵەندا کە هەمووی 16 ملیۆن کەسن و زمانێکی تایبەت بەخۆشیان هەیە، ئەگەر کەسێک لەو وڵاتە کتێبێکی چاپ کرد و پێشوازییەکی مامناوەندی لێ کرا، دەتوانێ بەردەوام بێت و ئەگەر جەوهەرێکی تێدا بوو دەبێت بە نووسەرێکی باش، واتا ئەگەر بگاتە ئەو ئاستەی خەڵک کتێبەکەی بخوێننەوە، ژیانی بەهۆی نووسینەکانیەوە مسۆگەر دەبێت و هیچ خەمێکی نامێنێت، بەڵام با دوور نەڕۆم و نمونە لە خۆم بهێنمەوە، من دەبێ لەلایەک سەرقاڵی دابینکردنی چەرخی ژیانم بم بۆ ئەوەی بەجۆرێک بسووڕێت. خۆ ناکرێ لە برسان بمرم یان دەست بۆ خەڵک درێژ بکەم! ئەگەر خەریکی هەر کارێکی تر بووبام لەبری نووسینی فەرهەنگ، ئێستە ژیانێکی ترم هەبوو. بەڵام ئێستە بەزۆر بەڕێوە دەچم. سەریشم بەرز ڕادەگرم و زۆریش پێی خۆشحاڵم. بەڵام ئیدی ناتوانم بە کوڕەکەم بڵێم تۆش وەرە ببە بە نووسەر و درێژە بە فەرهەنگنووسی بدە. بەڕاستی لەڕووم هەڵنایە بڵێم وەرە بەردەستیی من بکە یان هاوکارم بە با ده‌رگای ئەو فەرهەنگنووسییە دانەخرێت. دەردەکە ئەوەیە کە تۆ تەماشا دەکەی، بوارێک نییە بۆ ئەوەی نووسەر تێیدا بار بێت، مەودایەک نییە بۆ ئەوەی کەسێک دڵخۆش بێ بەوەی دەیان ساڵ ژیان لە خۆی تاڵ بکات، هەر بایی ئەوەندە ژیانی هەڵبسووڕێت و موحتاجی ئەم و ئەو نەبێت. زۆر شەو بووە خەریکی کار بووم، هاوسەرەکەم بانگی کردووم، ماجید وەرە نانی بەیانی بخۆێن. من تازە زانیومە کە ئه‌وا ڕۆژ بووەتەوە! دەی من چەند کەسی ئاوا شێت بدۆزمەوە؟! بە ڕاشکاوی دەڵێم، چەند شێتی تری ئاوا بدۆزمەوە؟ نابێ! ئەوە کاری حکوومەتەکانە و ئەوان دەبێ ئەو مافانە بپارێزن و قانوونێک بۆ کۆپیڕایت دابنێن، با بە دیجیتاڵ بکرێت و پێگەیەک هەبێ کە هەموو بتوانن لێیەوە داونلۆدی بکەن، بە پارەیەکی کەم. لەو حاڵەتەدا سەیر دەکەی لە بری هەزار بەرگ، 200 هەزار جار داونلۆد کراوە و هەموان خەریکن کەڵکی لێ وەردەگرن و هەموو لایەک سودی خۆیانی لێ ده‌به‌ن، هەر لە خوێنەر و نووسەر و سپۆنسەرەوە تا پەخشانگاکە. بەڵام نەک داونلۆد بکرێت بەخۆڕایی. ئەگەر بەخۆڕایی خرایە بەردەست، بێگومان بە قەدری نازانرێ و بایەخیشی پێ نادرێت.\nهەرچەند لە کۆی باسەکەدا ئاماژەت بە زۆربەی ئاستەنگەکان دا، بەڵام ئەگەر دەستەبژێریان بکەی، ئەو ئاستەنگە هەرە سەرەکییانە کامانەن کە بۆ فەرهەنگنووسێکی کورد دروست دەبن؟\nکاری فەرهەنگنووسی به‌راستی کاری تاکەکەسی نییە. لە پێشەکی فەرهەنگە چواربەرگییەکەشدا ئاماژەم بەوە داوە: هەر کەسێک دەتوانێ 500 وشەت بۆ بنووسێت و تا ڕادەیەک ماناکەشیان بدۆزێتەوە، بەڵام ئەگەر بوو بە پێنج هەزار وشە، دژوار دەبێتەوە و ئیتر بۆ 50 هەزار یەکجار قورس و ئەستەم دەبێت. ئه‌مجار بێت و لێکدراوەکانی دەربێنیت و ناسنامەکەی بدۆزیتەوە و … ئیتر ئەوە ته‌واوی تەمەنی دوو کەس و چوار کەسیش بەشی ناکات. ئەوە کاری لیژنەیەکە. من وەک کوردێکی ڕۆژهەڵاتیی، حکوومەت بە گەورەترین دوژمن و بەرهەڵست نەک هەر بۆ فەرهەنگ، بەڵکو بۆ نووسین و کتێب، به‌گشتی دەزانم. خاوەنی پەخشانگایەکی گەورەی وەک کوردستان کە ناوی مەلا ڕەحیم مەحموودییە، لەم ڕۆژانەدا قسەمان دەکرد گوتی، بایی یەک ملیار و 500 ملیۆن تمەن کتێبم لە کۆگادا ماوەتەوە، ئەگەر ئەوانە کاعەزی سپی بان، ئێستە سێ ملیاری دەکرد! ئەوە تەنزێکی یەکجار تاڵە. لە ئێراندا ئێستە بە سەعات نرخی کاغەز بەرز دەبێتەوە. هەموو قۆناغەکانی چاپ هەر لە کاغەزەوە هەتا پلێت و چاپخانە و کرێکارەکانی هەمووی بە کاشە، واتا تۆ کتێبێکت نووسیوە و بە پارەی کاش چاپت کردووە و لە کتێبخانەکان دادەکەون، کەس ناتوانێ بیکڕێت، لەبەر ئەوەی، له‌چاو داهاتی خه‌ڵک، یه‌کجارگرانە.\nلێرە یەک پرسیار دروست دەبێت، ئەگەر فەرهەنگێکی زمانی فارسیش چاپ بکرێت، ئەو ئاستەنگانە بۆ نووسەر یان نووسەرانی دروست دەبن کە بۆ کوردەکە دروست بووە؟\nلەدوای فەرهەنگی چواربەرگی زانستگای کوردستان وەستاوی یان فەرهەنگێکی ترت بەدەستەوەیە؟\nنا نەوەستاوم و ئێستە فەرهەنگێکی ترمان بەدەستەوە کە ئەمجارەیان کوردی بە کوردییە و هیچ فارسی تێدا نییە. منێک کە هەمیشە دەمگوت پێویستە – بە داخی گران و بە ڕانی شکاوەوە- ئەگەر فەرهەنگێک دەنووسین، وێڕای کوردییەکە، هاوواتای فارسی، تورکی، عەرەبی یان ئینگلیزی دابنێین، بۆچی؟ لەبەر ئەوەی ئێمەی کورد بە کوردی فێری زمانەکەمان نەبووین. ئەوەی ڕۆژهەڵاتییە فارسی فێر بووە و ئینجا بە یارمەتی فارسییەکە خەریکە کوردی فێر بێت، ئەوەی لە وڵاتە عەرەبەکاندایە بە عەرەبی فێری خوێندەواری بووە و خەریکە بە یارمەتی عەرەبییەکەی بەشکوو کوردی فێربێت، ئەوەی لە باکوورە، تورکی فێر بووە و بە یارمەتی تورکییەکە گەرەکیە کوردی فێربێت. کەوابوو دەبێ بەرانبەرێکی تورکی هەبێت تا لێی تێ‌بگات. زۆرمان هەن لە کوردانی باکور، کە تۆ وشەکەی بۆ دەخوێنیتەوە نازانێ واتای چییە، مانای دەکەیەوە دیسان تێناگات، بەڵام ئەگەر هاوواتا تورکییەکەت پێ گوت ئینجا تێ‌دەگات. لە هەنبانە بۆرینەشدا مامۆستا هەژار هەرچەند زۆر دژی بوو و دڵی پێوە نەبوو، من بە پاڕانەوە و پێداگرییەکی زۆر فارسییەکەم خستە تەکی و دواتر جوابی هاتەوە کە بەڕاستی زۆر یارمەتیدەر بووە و هەر ئەوەش بووە هۆیەکی گەورە بۆ سەرکەوتنی هەنبانە بۆرینە کە چەندان جاری تر چاپ کرایەوە. بەڵام بیرێکم لێ کردەوە کە جیاوازییەکەمان چییە؟ ئەوە بۆ ئێمە واین؟ بینیم زمانێکی وەک عەرەبی زمانێکی یەکجار بەربڵاوە. بۆ نموونە دەڵی بۆ وشتر 600 وشە‌یان هەیە، بۆ شێر 400 وشە. ئەوە ناوە و بۆ ئاوەڵناو و جێناو و ئاوەڵکار و چاوگیش هەروا. باشە من کە 600 وشەم هەیە بۆ “وشتر”، ئایا عەرەب هەیە نەزانێ ئیبل مانای وشترە؟ یان نەزانێ ئەسەد یانی شێر؟ واتا وشەیەک یان دوان هەیە کە هەموو عەرەب دەیزانن، لەکاتێکدا دێیتە ناو زمانی کوردییەوە و دەبینی زمانەکەی ئێمە بەربڵاو نییە، بەڵکو پرژوبڵاوە! تۆ سەیری وشەیەکی وەک ئاسک بکە، لە سنە پێی دەڵێن ئاهوو، هەر ئەوەی کە فارسەکە پێی دەڵێ، شوێنێک پێی دەڵێ خەزاڵ، لایەک پێی دەڵی غەزاڵ، بەشێک لە کوردستان مامزی پێ دەڵێن، بەشێ ئانبز ، بەشێک جەیران و لایەک کەژاڵ و… ئێستە تۆ ئەگەر بنووسی ئاسک هێندێک نازانن چییە. لە بەرانبەری خەزاڵیش بنووسە ڕەنگە دیسان نەزانن، بنووسە مامز، دوور نییە هێشتاش نەزانن. کەوابوو ئێمە زمانەکەمان پرژوبڵاوە. مەبەستی من ئەوە بوو کە دەمگوت دەبێ فارسییەک، عەرەبییەک یان تورکییەک لە بەرانبەرییەوە دابنێی. بەڵام بیرم لەوە کردەوە، ئەگەر بێنین بۆ نموونە بۆ ئەو ئاسکە، یەک لەو ناوانەی کە ئاماژەم پێ دان بکەین بە سەرچاوە. ئاسکەکە وەک سەرچاوە دابنێین و هەموو وشەکانی تر کە لە هەموو کوردستاندا چی پێدەڵین، سەرجەمیان لە بەرانبەر ئاسکەکە بنووسین، یان بۆ چۆلەکە کە لە سنە پێی دەڵێین مەلیچک، نزیکەی 60 وشەمان لە کوردیدا بەرانبەری هەیە، هەر 60 وشەکە لە بەرانبەر چۆلەکەوە بنووسین، بەڵام تەنیا لە بەرانبەر چۆلەکە دایبنێین، ئەگەر لە پیتی “پ” چووینە سەر پاساری، لە بەرانبەری تەنیا چۆلەکە بنووسین، یان ئەگەر مەلیچکمان نووسی، لە بەرانبەری تەنیا بنووسین چۆلەکە، ئەگەر لە فەرهەنگەکەدا ،مەلیچکمان دۆزییەوە و نەمانزانی چییە، نووسراوە چۆلەکە، ئەگەر ئەویشمان نەزانی، دەگەڕێینەوە بۆ پیتی “چ” و لە چۆلەکەدا دەبینین هەموو ناوەکانی تر دانراون، تۆ مادام کورد بی، لەو 60 ناوە یەکێکیان هەر دەزانی، ئەوە بۆ من یەکجار کارێکی کاتبەرە و لە هەمان کاتدا زۆر وردە، من چل ساڵە بیر لەو شێوازە دەکەمەوە و تا ئێستە لە هیچ فەرهەنگێکدا نەمبینیوە کارێکی ئاوا کرابێت. به‌راستی زۆر به‌و کاره دڵخوشم و وا ده‌زانم ده‌روێکی تازه‌مان به ڕوودا بکاته‌وه، هیوادارم.\nکاوە فەقیەزادە: مۆسیقای کوردی لە مۆسیقای ئێرانی پاراوتر و بێ غەل‌وغەشترە


شكۆی مرۆیی كورد‌و كاره‌ساتی 16ی تشرین - ئاوێنه\nشكۆی مرۆیی كورد‌و كاره‌ساتی 16ی تشرین\n■ سه‌باحی غالیب\nمڕۆڤی هه‌ر نه‌ته‌وه‌یه‌ك، ئینسانی هه‌ر ئایین‌و ناوچه‌و ره‌نگ‌و زمانێك، ده‌وڵه‌تیان هه‌بێ یا نه‌بێ، خاوه‌نی جۆرێك له‌شكۆ‌و مه‌زنییه، هیچ گومانی تێدا نییه، مڕۆڤی كوردیش ده‌گرێته‌وه‌و ئه‌ویش خاوه‌نی به‌های دوندی كۆمه‌ڵایه‌تی، حورمه‌تی سیاسی‌و قانونیه له‌هه‌مو ئاسته‌كانی ناوخۆیی، ناوچه‌یی‌و نێوده‌وڵه‌تیدا. له‌ڕوانگه‌ی فه‌رهه‌نگی زمان‌و زاراوه‌ی كۆمه‌ڵایه‌تییه‌وه، (شكۆ) ماناكه‌ی وایه كه جێگا‌و رێگایه‌كی چۆنێتی باڵایه، پڕاوپڕی رێزگرتن‌و شه‌ره‌فمه‌ندییه، هاوكات شێوه هه‌ڵس‌و كه‌وتێكه، له‌هه‌ر كه‌سێكدا هه‌بێ، مایه‌ی تێڕوانینی رێز‌و خۆشه‌ویستی‌و شه‌رم لێكردنه، دیسان ئه‌وه‌ش ده‌گرێته‌وه كه شكۆ، هه‌ستی شانازی به‌خۆوه‌یه له‌په‌یوه‌ستی نه‌ته‌وه‌یی‌و نیشتمانیدا، له‌قسه‌و كار‌و پیشه‌دا، له‌هه‌مان كاتدا، هێدێتی‌و هێمنی، به‌سه‌رخۆدا زاڵ بون‌و دانه‌دواوه‌ی زه‌بونی‌و سه‌رشۆڕییه، ئه‌وجا، سه‌ربه‌رزییه بە‌حكومه‌تی فه‌رمانڕه‌وایه‌تی‌و ده‌وڵه‌تی دادپه‌روه‌ری، مافی هاوڵاتی‌و هاونیشتمانی‌و یه‌كسانی مڕۆڤه‌كانه، له‌ماف‌و له‌ئه‌ركدا.\n(شكۆ) بابه‌تێكی ده‌وڵه‌مه‌ندی زانستی كۆمه‌ڵایه‌تی‌و مێژوییه، هه‌روه‌ها، له‌دێر زه‌مانه‌وه، پێغه‌مبه‌ران، فه‌یله‌سوفان، بیرمه‌ندان، فه‌رمانڕه‌وایان، نووسه‌ران‌و پیاوچاكان، بیریان لێكردۆته‌وه‌و گرنگییان پێداوه، بۆیه ئه‌م بابه‌ته زۆر له‌وه زیاتر هه‌ڵده‌گرێ، كه بە‌چه‌ند وشه‌یه‌ك‌و له‌وتارێكی كورتی وه‌ك ئه‌مه‌دا، نرخی خۆی پێبدرێ، به‌ڵام له‌جیهانی تێڕامانی عه‌قڵ‌و تێگه‌یشتنی ئێستای مندا، هه‌ر ئه‌وه‌نده‌م له‌ده‌ست دێ، بە‌په‌یڤ گه‌لێك هاوبه‌شی بكه‌م، هاوارێك بۆ خۆم‌و ملیۆنان هاوار بۆ كورد هه‌ڵبڕم، پێشم خۆشه ئه‌وه بڵێم، ئه‌و هاوارانه‌م، له‌بێ ده‌سه‌ڵاتی‌و دۆشداماندا نییه، بۆ بێ هیوایی‌و تێشكان نییه، له‌جیاتی ئه‌وانه، بۆ بێ ئابڕویی به‌رپرسیاران‌و سیاسه‌تمه‌دارانی نه‌ته‌وه‌كه‌مه، كه هێنده سڕ‌و بێ هه‌ستن، كوته‌كی داگیركه‌ر‌و خراپترین كه‌سانی حاكمانی به‌غدا، تاران‌و ئه‌نقه‌ره‌ن، له‌قاوغێكدان، نه‌ك نایانجوڵێنێ، به‌ڵكو هێز‌و به‌ره‌كه‌تی مرۆڤانه‌شیان، له‌خۆیاندا نه‌هێشتوە، بێ ده‌سه‌ڵاتانه‌و بێ شكۆمه‌ندی، بۆ خۆیان‌و بۆ ئاینده‌یه‌كی تاڵ له‌ژیان‌و بۆ زڕانی ناو‌و نیشانیان له‌مێژودا، رۆژگار به‌سه‌ر ده‌به‌ن. بۆ خۆم ئه‌و حه‌قیقه‌ته فێربووم، كه ئێمه‌ی خه‌لكی كوردستان تێنه‌شكاوین، ئه‌وه ده‌سه‌ڵاتی كوردییه، ئه‌وه سیسته‌می حیزبی كوردستانه، بۆته مایه‌ی تێكشكانمان، دره‌نگ یا زو، ئه‌م رۆژگاری تاڵی‌و بە‌فیڕۆدانی ره‌نجی سه‌دان ساڵه‌مان، تێده‌په‌ڕێ‌و ده‌گه‌ینه سه‌رفرازی، ئه‌مه‌ش هه‌ر ئه‌و كاته ده‌بێ كه پێشه‌وایه‌كی خه‌مخۆرمان تێدا هه‌ڵبكه‌وێ‌و خه‌ڵكی كوردیش بگاته ئه‌و قه‌ناعه‌ته‌ی، كه له‌ده‌وری كۆببنه‌وه، ئه‌وجا هه‌ر ژن‌و پیاوه‌ی بە‌پێی توانا‌و لێهاتوویی، بە‌گوێره‌ی شاره‌زایی‌و دڵسۆزی، بە‌پێوانه‌ی دەستوری‌و قانونی هه‌مو پێكه‌وه شانی بده‌ینه به‌ر.\nله‌مه‌سه‌له نه‌ته‌وه‌یی‌و نیشتمانییه‌كاندا، شكۆی تاكی كورد، ئاوێته‌ی شكۆی سه‌ركرده‌یه، تێكه‌ڵاوی شكۆی به‌رپرسیاری یه‌كه‌می حكومه‌ته، بە‌هه‌مان شێوه، له‌حیزبێكیشدا، جوامێری‌و گه‌وره‌یی ئه‌ندامی هه‌ر حیزبێك، به‌نده بە‌كه‌سایه‌تی‌و رێبه‌ری حیزبه‌كه‌و سه‌ركردایه‌تییه‌كه‌یه‌وه، كاكڵه‌ی مه‌به‌سته‌كه‌م ئه‌وه‌یه، بمانه‌وێ یا نا، هه‌واداری سه‌ركرده یا گه‌وره به‌رپرسیاری حكومه‌ت بین یا نا، شكۆی ئه‌وان، من‌و تۆش ده‌گرێته‌وه، شكۆی نه‌ته‌وه‌یی‌و نیشتمانی‌و ده‌وڵه‌تی، سه‌یوان‌و ره‌شماڵی كۆكردنه‌وه‌ی هه‌مو تاكه‌كانه، له‌م روانگه‌یه‌وه، هه‌مومان وه‌ك تاكی كورد، په‌یوه‌ستین بە‌سه‌ركرده‌وه یا چاكتر وایه بڵێم (بە‌پێشه‌واوه ـ ئه‌گه‌رچی نیشمانه). دیوی یه‌كه‌می تێكه‌ڵاوی تاك‌و سه‌ركرده، ته‌واو نابێ، ئه‌گه‌ر له‌به‌رامبه‌ردا، هه‌مان لێكدانه‌بڕان له‌لایه‌ن سه‌ركرده‌وه یا پێشه‌واوه، به‌رامبه‌ر بە‌تاكه‌كان نه‌بێ، ئا لێره‌دا هه‌نگاوی یه‌كه‌می كارامه‌یی‌و دڵسۆزی‌و مێژوخوێندنه‌وه‌ی سه‌ركرده، ده‌رده‌كه‌وێ، واتا به‌ستنه‌وه‌یه‌كی به‌رپرسیارانه‌ی خۆی به‌رامبه‌ر تێكڕا تاكه‌كان، ئه‌و په‌یوه‌ندییه به‌ر له‌وه‌ی به‌رپرسیارێتی سیاسی‌و كارگێڕی بێ، مه‌سئولیه‌تی ئه‌خلاقی‌و چاره‌نووسی‌و پاراستن‌و راگرتنی شكۆی یه‌ك بە‌یه‌كی كه‌سه‌كانه، هه‌ر بۆیه، سووكایه‌تیكردن به‌رامبه‌ر هه‌ر هاوڵاتییه‌ك، پێشیلكردنی شكۆی نه‌ته‌وه‌كه‌یه، بە‌هه‌مان دەستور، دۆڕاندن‌و به‌ده‌سته‌وه‌دانی یه‌ك بست له‌خاكی نیشتمان، یا مامه‌ڵه‌پێكردنی له‌گه‌ڵ داگیركه‌ران‌و دوژمناندا، جا ئه‌و كه‌سه له‌هه‌ر جێگایه‌كی به‌رپرسیارێتیدا بێ، خیانه‌ت‌و تا شه‌رمه‌زاری له‌مێژودا هه‌بێ، تا یه‌ك كه‌سی نه‌ته‌وه‌كه بمێنی، ئه‌و كه‌سه، خائینه، به‌ر له‌هه‌مو شتێك، هیچ مافێكی كۆمه‌ڵایه‌تی‌و سه‌نگی ره‌وشت‌و داب‌و نه‌ریتی نامێنێ، دوای ئه‌وه‌ش روو بە‌رووی قانون‌و مێژو ده‌كرێته‌وه.\nئای چه‌ند ناخۆشه، هه‌میشه ئه‌وه بڵێینه‌وه كه له‌ناو میلله‌تانی خودا پێداو‌و پێگه‌یشتوودا، سیاسه‌تمه‌دار، بڕێك زۆرتر له‌خه‌ڵكی بیرده‌كه‌نه‌وه، شتێك زیاتر ده‌زانن، تۆزێكیش به‌ولاتره‌وه، ئازاتر‌و بە‌جه‌وهه‌رترن، ئازایه‌تییه‌كه‌شیان هی ئه‌وه‌یه، هێنده‌ی پێیان ده‌كرێ بە‌دڵسۆزی‌و بە‌كارامه‌ییه‌وه كار بۆ خه‌ڵك‌و نه‌ته‌وه‌و ده‌وڵه‌ت ده‌كه‌ن، هه‌میشه وا ده‌زانن كه نوێنه‌ری ویست‌و به‌رژه‌وه‌ندی هه‌مو لایه‌كن، هێنده‌ش بە‌حورمه‌تن، به‌ر له‌وه‌ی له‌سه‌ر كاری نابه‌جی یا بێ توانایی له‌هه‌ڵای بده‌ن، بۆ خۆی بە(شكۆ)وه كه‌نار ده‌كه‌وێ، بە‌گه‌وره‌یی ده‌چێته لاپه‌ڕه‌كانی دیرۆك‌و ناودارییه‌وه. من پێم وایه مڕۆڤی كورد، هیچ كه‌متر نییه له‌مڕۆڤیكی ژاپۆنی، ئینگلیزی، یا ئه‌مه‌ریكایی‌و فره‌نسایی‌و ئه‌ڵه‌مانی‌و هیدیكه، پرسیاره‌كه له‌وه‌دایه بۆ ئه‌وان ئاوا‌و بۆ ئێمه ئاوا؟ بۆ ئه‌وان ئازاد‌و سه‌ركه‌وتو، بۆ ئێمه نائازاد‌و ناسه‌ركه‌وتوو؟ ئاسان نییه وه‌ڵامی ئه‌و پرسیارانه بدرێنه‌وه، هه‌ر ئه‌وه‌نده ده‌ڵێم، ئه‌وان عه‌قڵیان هه‌یه‌و به‌كاری دێنن، ئێمه‌ش هه‌مانه‌و به‌كاری ناهێنین، جارێ وه‌ختی نییه، بۆ رۆژی خۆیمان هه‌ڵگرتوە، ئه‌وان له‌تاقیكردنه‌وه فێر ده‌بن، ئێمه هه‌زار تاقیكردنه‌وه بە‌پوشێك، ئه‌وان خاوه‌نی یاده‌وه‌ری‌و بیره‌وه‌رین، ئێمه دوێنێمان له‌بیر نییه، ئه‌وان گوێ له‌یه‌كدی ده‌گرن‌و بە‌دڵسۆزییه‌وه له‌یه‌ك تێده‌گه‌ن، ئێمه گوێ ده‌گرین به‌ڵام نایبیسین، بە‌دوڕوویی‌و هه‌لپه‌رستییه‌وه مامه‌ڵه له‌گه‌ڵ یه‌كدی ده‌كه‌ین، لای ئه‌وان راوێژكار، گه‌وره‌یی به‌رپرسیار نادزێ، لای ئێمه راوێژكار بۆ پێدا هه‌ڵدان‌و رازیكردنی ده‌سه‌ڵاتدارانه، ئه‌وان له‌سنووری قانوندا، مانگانه‌یان هه‌یه، لای ئێمه له‌سه‌ر گه‌نجینه‌كه‌یه، كه سه‌رۆك وه‌زیران تێده‌په‌ڕێ، سه‌رنجی كه‌سێك راناكێشێ، لای ئێمه، ده‌بێ هه‌رچی له‌و رێگا‌و بانه‌یه، عاقڵ بن، هه‌ناسه‌یه‌ك هه‌ڵنه‌كێشن! با له‌به‌راورد بگه‌ڕێم، ئه‌وان هه‌رچی له‌وڵاته‌كه‌یاندا ده‌ژین، بە‌مه‌رجێك ئیشی ره‌سمی بكا، به‌های قانونی، كۆمه‌ڵایه‌تی‌و ئینسانی خۆی هه‌یه، هه‌ر هه‌موشیان هێنده‌ی یه‌كدی مافیان هه‌یه. ئه‌وه‌ی بۆ یه‌كێكی وه‌ك من سه‌یره‌و ره‌نگه بڵێم تێیناگه‌م، وا بۆ سی‌و سێ ساڵ ده‌چێ، له‌له‌نده‌ن ده‌ژیم، یه‌ك جار پۆلیس رایگرتوم، سه‌یرتر ئه‌وه بو، هه‌ر پرسیارێكیان لێكردم، به‌و په‌ڕی حورمه‌ت‌و ره‌زامه‌ندییه‌وه باوه‌ڕیان پێكردم، دواتر داوای لێبوردنیان كرد‌و خودا حافیزییان لێكردم،\nله‌وڵاتی خۆمدا، له‌نێوان سلێمانی‌و هه‌ولێردا، كه بە‌تاكسی بڕۆشتمایه، جاری وا هه‌بو دو سێ كه‌ڕه‌ت، داوای پێناسه‌و خۆناسینیان لێ ده‌كردم. بە‌كورتی له‌له‌نده‌ن، هه‌ستی شكۆی ئینسانیم هه‌یه، به‌ڵام زۆر وا ده‌بێ، له‌كوردستان، نه شكۆی ئینسانی، نه شكۆی نه‌ته‌وه‌یی، نه شكۆی ته‌مه‌ن‌و ریش سپێتیشم نییه، خۆ نه‌ده‌كرا هه‌میشه بە‌قات‌و جل‌و به‌رگ‌و ترومیلی به‌رز، حورمه‌ت‌و به‌ها، بۆخۆم بكڕم. حه‌قمه وا بزانم، وڵات‌و حكومه‌ت ئه‌وانه‌ن كه هه‌مو مڕۆڤه‌كان، شكۆمه‌ند‌و گه‌ردن كێل‌و سه‌ر بڵند‌و خاوه‌ن هه‌مو ماف‌و ئه‌ركێكی كۆمه‌ڵایه‌تی‌و قانونی بن.\n1ی حوزه‌یرانی ساڵی 2011، رۆژی چوارشه‌ممه، له‌گه‌ڵ كاك نێچیروان بارزانی یه‌كدیمان بینی، ئه‌و كات، من سه‌رگه‌رمی نێوانگیری حكومه‌ت‌و موعاره‌زه بووم، له‌به‌ر ئه‌وه‌ی دكتۆر به‌رهه‌م سه‌رۆكی وه‌زیران بو، كاك نێچیروان كاروباری ره‌سمی نه‌بو، خۆ نه‌ده‌كرا بە‌ره‌سمی له‌یه‌كێك زیاتر، دوان سه‌رۆك وه‌زیران بن، هه‌ڵبه‌ت له‌و سیسته‌مه سیاسییه‌دا كه له‌كوردستان هه‌یه، ده‌شێ كه‌سی یه‌كه‌م‌و دوەمی حیزبێك یا هی دیكه، نه‌خشیان له‌به‌ڕێوه‌بردندا هه‌بێ، ئه‌وه وای كردبو، كاریگه‌ری كاك نێچیروان له‌سه‌ر رووداوه‌كان چ بە‌خراپی‌و چ بە‌چاكی هه‌بێ، بۆیه له‌و ناوه‌دا، جار جاره‌ش بۆ سه‌ركه‌وتنی فه‌رمانه‌كه‌ی خۆم، چاویشم بە‌ئه‌و ده‌كه‌وت. له‌ڕۆژی دیاریكراودا، كۆمه‌ڵێك بابه‌تم له‌گه‌ڵدا تاووتوێ كرد، یه‌كێك له‌وانه، باسكردنی نان بڕینی براده‌رانی گۆڕان بو، كه بە‌هۆی هه‌ڵوێستی حیزبی‌و سیاسییه‌وه، له‌كار دورخرابونه‌وه، نان‌و موچه‌شیان بڕیبون، بۆ یه‌كێكی من ئاسایی، كه هه‌ستێكی سۆفێتیم بۆ خۆشه‌ویستی مڕۆڤی كورد‌و هه‌مو مڕۆڤی جیهان هه‌یه، هه‌میشه‌ش ئه‌و قسه جوان‌و پڕ مانایه‌ی دایكی ره‌حمه‌تیم له‌بیر‌و ناخدا بو، كه ده‌یفه‌رموو: “ڕۆڵه یا خوا دوژمنه‌كه‌شم نان بڕاو نه‌بێ”، ئه‌وانه وایان لێكردبووم، تۆزێك ئازا بم‌و قسه‌ی چاكیشم بۆ بێ، هه‌رچییه‌كی باسكرا باسكرا، ده‌مه‌وێ له‌وه‌دا كۆی بكه‌مه‌وه، چاوه‌كانم بڕینه چاوه‌كانی ئه‌و ده‌سه‌ڵاتداری ره‌هایه‌و گووتم: یه‌كێك له‌و هۆكارانه‌ی حكومه‌ت ده‌كا بە‌ده‌سه‌ڵات‌و گه‌وره‌یی حكومه‌تی تێدا نامێنێ، ئه‌وه‌یه كه سووكایه‌تی بە‌مڕۆڤی كورد بكا، به‌لای منه‌وه، به‌لای مڕۆڤی ئاساییه‌وه، هیچ بیانوویه‌ك نییه بۆ نان بڕینی تاكه یه‌ك هاووڵات، بە‌تایبه‌تی له‌لایه‌ن فه‌رمانڕه‌وای كورده‌وه، له‌به‌ر ئه‌وه كاك نێچیروان پێت ده‌ڵێم: له‌مه زیاتر عیززه‌تی نه‌فسی مڕۆڤی كورد مه‌شكێنن، ده‌نا رۆژێك لێتان به‌رز ده‌بنه‌وه، ئه‌وسا كه‌س قه‌در‌و سه‌ركه‌شی نامێنێ‌و هه‌مومان، هه‌مو شتێكمان له‌ده‌ست ده‌چێ.\nبه‌شێكی هه‌ره گه‌وره‌ی كاره‌ساتی مڕۆڤی كورد له‌مێژودا ئه‌وه‌یه، كه دوژمنان له‌هه‌مو قۆناغه‌كاندا، له‌هه‌وڵی ئه‌وه‌دا بون، كه له‌شكۆی نه‌ته‌وه‌یی‌و شكۆی نیشتمانی رووتمان بكه‌نه‌وه، چییان پێكرابێ كردویانه، به‌ڵام هه‌رگیز نه‌یان توانیوه ئه‌و دو لایه‌نه گه‌شه له‌ئێمه بستێننه‌وه، مڕۆڤی كورد هه‌میشه مڕۆڤێكی كوردی‌و هه‌رده‌م مڕۆڤێكی كوردستانی بوە، بە‌ده‌گمه‌ند نه‌بێ، نه په‌ڕیوی، نه دوره ده‌ستی، نه كات به‌سه‌رچون، نه مه‌ودای دوری، نه نه‌بونی دیداری دۆستان‌و هاووڵاتان، مڕۆڤی ئێمه‌ی هه‌ر بە‌مڕۆڤی نه‌ته‌وه‌و مڕۆڤی نیشتمان هێشتۆته‌وه. بە‌درێژایی مێژومان، دوژمنان‌و داگیركه‌رانمان له‌هه‌وڵی تێكشكانی شكۆی ئێمه‌دا بون، به‌ڵام خۆشبه‌ختانه، بە‌هیممه‌تی مه‌لا‌و شاعیران‌و رۆشنبیرانی گه‌وره‌و شه‌رفمه‌ندانی به‌رهه‌می مزگه‌وته‌كانی كوردستانه‌وه، ئه‌وان سووك‌و سه‌فیل‌و رسوا بون، هه‌رگیز نه‌یان توانی پێگه‌یه‌كی كۆمه‌ڵایه‌تی لای خه‌ڵكی كورد بۆ خۆیان دروست بكه‌ن. وه‌ختێك یه‌كێك هه‌ڵكه‌وتبێ، هاوكاری له‌گه‌ڵ دوژمندا په‌یدا كردبێ، له‌تۆڵه‌دا له‌به‌ین براوه، هی واش هه‌بوە، كه‌س‌و كار‌و وه‌چه‌كانی دوای خۆی، باجی قورسی تاوانی باوانیان داوه.\nله كاتێكدا، دوژمن به‌و په‌ڕی زه‌بر‌و زه‌نگه‌وه، به‌سه‌رماندا سه‌رنه‌كه‌وتبێ، كه‌سانی هه‌ره نزمی ناو ده‌سه‌ڵاتی كوردی، جه‌ساره‌تی ئه‌وه ده‌كا، ببێته گوێ له‌مست‌و ئه‌وه‌ی به‌وان نه‌ده‌كرا، ئه‌مانه‌ی ناوخۆ بیكه‌ن، بۆ سووكایه‌تی بە‌مڕۆڤی كورد‌و بۆ بێ قه‌دركردنی شه‌هیدانی نه‌ته‌وه، بۆ بێ هوده‌كردنی تێكۆشانی سه‌ربه‌رزان، له‌كاردا بن، سوننه‌تی دنیاش هه‌ر وایه، ئه‌وانه لای دوژمنانیش، له‌جیاتی پاداشت، سزای ده‌رونی له‌ئێستا‌و له‌ئاینده‌دا سزای مادی‌و لاشه‌یی وه‌رده‌گرن. بۆیه لێره‌دا كار وا دێته‌وه، ئه‌گه‌ر نه‌ته‌وه‌كه جارێك سووكایه‌تی پێكرابێ، ئه‌وا كاربه‌ده‌ستانی كورد، هیچ پایه‌یه‌كی به‌رزییان بۆ نه‌ماوه‌ته‌وه. كوڕگه‌ل‌و لالۆیانی نه‌ته‌وه‌كه‌م ته‌ماشاكه‌ن، سه‌رۆك كۆماری عێراق كه كورده، چه‌نده ماڵی داگیركه‌رانه، چه‌نده لای دوژمنان له‌عه‌رزێیه، هه‌رگیز ئه‌وه‌ی له‌بیر نییه كه سه‌رۆك كۆماره! له‌گه‌ڵ پاسدارێكی هه‌ره تاوانباری مڕۆڤایه‌تی‌و یه‌كێك له‌ڕه‌زیلترین دوژمنی كورد، بە‌ناوی قاسم سڵێمانی نامه‌ی پرسه‌و دڵدانه‌وه‌ی بۆ ده‌نووسێ، له‌كاتێكدا هیچ جۆره په‌یوه‌ندییه‌كی ره‌سمی، كۆمه‌ڵایه‌تی، ئه‌خلاقی‌و سیاسی له‌نێوان سه‌رۆك كۆمار‌و پاسدارێكدا نییه، به‌ڵام له‌به‌ر ئه‌وه‌ی كورده، سه‌رۆك كۆماره‌كه به‌ر له‌هه‌ر كه‌سێك، خۆی شكۆ‌و به‌رزێتی بە‌شایانی خۆی‌و بە‌ره‌وا نابینێ، بۆیه هه‌ر ده‌بێ هاوه‌ڵ‌و دۆستی پاسدار‌و پۆلیسی عێراق‌و ژه‌ندرمه‌ی تورك بێ. هه‌زار حه‌یف‌و موخابین.\nهه‌ر له‌به‌ر رۆشنایی، نه‌مانی شكۆی كاربه‌ده‌ستانی كورد، ناكرێ‌و ناشێ، ئه‌و به‌رپرسیار‌و ده‌م‌و چاوانه‌ی ئێستا، بە‌زه‌لیلی‌و زه‌بونی‌و به‌بێ شكۆ، به‌ناوی كوردی دوجار سته‌م لێكراو بە‌ده‌ست داگیركه‌ر‌و به‌ده‌ست ده‌سه‌ڵاتی كوردییه‌وه، له‌گه‌ڵ داگیركه‌ر‌و دوژمناندا گفتوگۆ بكه‌ن، ئه‌گه‌ر تكانی شكۆمه‌ندی نه‌بێ، یه‌كێكی وه‌ك جێگری سه‌رۆك وه‌زیرانی ده‌ركراوی كورد یا وه‌زیری ده‌ركراوی دارایی عێراق بە‌چ چاو‌و روویه‌كه‌وه ده‌چنه‌وه به‌غدا‌و له‌گه‌ڵ ئه‌وانه‌دا داده‌نیشن كه دوێنێ ئه‌وان ده‌ریان كردون، ئای چه‌ند ره‌زاله‌ته، ئه‌وه بە‌هه‌مو كه‌سێك ناكرێ، مه‌گه‌ر كاربه‌ده‌ست‌و ساسه‌تمه‌داری كورد نه‌بێ، هه‌ر له‌و روانگه‌یه‌وه، ئه‌گه‌ر خودا نه‌خواسته ئه‌م كاربه‌ده‌ستانه‌ی ئێستا گفتوگۆ له‌گه‌ڵ داگیركه‌ردا بكه‌ن، ئه‌وا ئه‌وه‌نده‌ی دیكه، ماڵ كاولی‌و بێ حورمه‌تی به‌سه‌ر نه‌ته‌وه‌و خاكدا ده‌هێنن، له‌به‌ر ئه‌وه به‌رژه‌وه‌ندی نه‌ته‌وه‌و خاك، ئه‌وه ده‌خوازن كه خه‌ڵكانی خاوه‌ن به‌رزێتی، كه‌سانی به‌رزه باڵا، نوێنه‌رایه‌تی خه‌ڵكی كوردستان بكه‌ن، هه‌ڵبه‌ت له‌پاڵ سه‌ركه‌شییان، خاوه‌نی تاقیكردنه‌وه‌ی سیاسی‌و شاره‌زای دەستور‌و ئاگاداری هه‌مو لایه‌نه‌كانی ناوخۆ‌و نێوده‌وڵه‌تی بن.\nپیاو ئه‌وه‌یه، هێنده‌ی بە‌ته‌نگ كار‌و شكۆی ژیانه‌وه‌یه، ده‌بێ هه‌زار جار زیاتر بە‌ته‌نگ شكۆ‌و ناوبانگی دوای مردنییه‌وه بێ، هه‌تا وابین رێگا بە‌خۆمان ناده‌ین، قسه‌یه‌كی خراپ یا كارێكی پێچه‌وانه‌ی به‌رژه‌وه‌ندی خه‌ڵك‌و نیشتمان بكه‌ین.\nبڵاوكراوه‌ته‌وه له 20-11-2017


بەفەرمانی هادی عامری هێزەكانی حەشدی شەعبی لە خورماتوو دەكشێنەوە - هيوای کۆرد\nHome » هەواڵ » عێراق » بەفەرمانی هادی عامری هێزەكانی حەشدی شەعبی لە خورماتوو دەكشێنەوە\nبەفەرمانی هادی عامری هێزەكانی حەشدی شەعبی لە خورماتوو دەكشێنەوە\nin عێراق, کوردستانی, هەواڵ 11/27/2017\t0\nبەفەرمانی هادی عامری سەركردەی رێكخراوی بەدر، هێزەكانی حەشدی شەعبی لەخورماتوو دەكشێنەوەو پۆستی قایمقامی شارەكەش لە كورد دەسەندرێتەوە، ئەندامێكی ئەنجومەنی پارێزگای سەڵاحەدینیش رایدەگەینێت: لە سەرجەم ناوچە كێشەلەسەرەكاندا دۆسێی ئەمنی رادەستی پۆلیس دەكرێت.\nمەهدی تەقی سەرۆكی لیژنەی ئەمنی لەئەنجومەنی پارێزگای سەڵاحەدین و فەرماندەی لیوای 52ی هێزەكانی حەشدی شەعبی، له‌لێدوانێکیدا بۆ میدیاکان رایگەیاند:” ئەمڕۆ 27ی تشرینی دووەمی 2017، لە كۆبونەوەیەكی نێوان پارێزگاری سەڵاحەدین و هادی عامری، بڕیاردرا تەواوی دۆسێی ئەمنی قەزای خورماتوو رادەستی پۆلیسی شارەكە بكرێت و سەرجەم گروپەكانی حەشدی شەعبیش بكشێنەوە.\nوتیشی: لە هەفتەی رابردوەوە بە فەرمانی هادی عامری فەرماندەی كەتیبەكانی حەشدی شەعبی، بەشێك لە هێزەكانی حەشد لەناو قەزاكە كشاونەتەوەو ئەو چەكدارانەش كە تاكو ئێستا ماونەتەوە، هەفتەی داهاتوو سەرجەمیان دەكشێنەوە .\nناوبراو ئاشكراشیكرد، لە كۆبوونەوەكەدا رێكەوتوون لەسەر ئەوەی كە پۆستی قایمقامی خورماتوو بدرێت بە توركمان و سەرۆكی ئەنجومەنی قەزا یاخود بەڕێوەبەری پۆلیس بدرێت بەكورد .\nحەشدی شەعبی خورماتوو مەهدی تەقی هادی عامری\t2017-11-27\nTagged with: حەشدی شەعبی خورماتوو مەهدی تەقی هادی عامری


پوتین هەرەشەی بنیاتنانی موشەکێکی" قەدەغەکراو" لە دژی ئەمەریکا دەکات\nسەرەڕای سزاكان، داهاتی ناوچەیەكی ئابوری ئێران گەیشتوەتە 1.6 ملیار دۆلار\n"بۆ راستكردنه‌وه‌ی هه‌ڵه‌كان هاتوم"\nكاندیدێكی پۆستی سه‌رۆكی هه‌رێمی کوردستان كارنامه‌كه‌ی راده‌گه‌یه‌نێت\n"وەزیری دارایی باسی داهاتی نەوت، ناوخۆ و پارەی هاوپەیمانانی نەکرد"\nغالب محەمەد بۆ رێباز حەملان: پێچەوانەی یاسای بودجەی 2019 کارتکردوە\n"ئه‌مه‌ی ئێستا چه‌واشه‌كارییه‌كی زۆر گه‌وره‌یه"\nئەبوبەکر هەڵەدنی: ئه‌گه‌ر سیستمه‌كه په‌رله‌مانی بوایه كاندیدمان بۆ سه‌رۆكی هه‌رێم ده‌بو\nتۆمەتباری روداوی كوشتنەكەی قەزای شارەزور دەستگیركرا\nفڕەنسا: حوكمی لە سێدارەدان رەتدەكەینەوە، بەڵام رێز لە سەروەری عێراق دەگرین\nسلێمانی؛ بڕێكی زۆر كیوی له‌ناو ده‌برێت\nرێژەی بەشداریكردن لەسەدا 51 بوە\nئەنجامە بەراییەكانی هەڵبژاردنی پەرلەمانی ئەوروپا راگەیەندرا\n- 12/5/2018 10:52:00 PM 4707 جار خوێندراوەتەوە\nڤلادمیر پوتین، سەرۆکی روسیا هۆشداری دەداتە دۆنالد ترەمپ و دەڵێت" ئەگەر ئەمەریکا ئەو جۆرە موشەکە بونیات بنێت کە بەپێی رێککەوتنە سەربازییەکانی نێوانمان قەدەغەکراوە، ئەوا ئێمەش هەمان کاردانەوەمان دەبێت".\nئەو وتانەی پوتین بۆ ئاژانسی فەرمی وڵاتەکەی دوای ئەوە هات، دوێنێ مایک پەمپیو لە کۆبوونەوەی تایبەتی ناتۆدا رایگەیاند، ئەمەریکا لە ماوەی ٦٠ رۆژدا ئەو رێککەوتنە هەڵدەسپێرێت کە لە نێوان روسیا-ئەمریکادا واژۆکراوە بۆ قەدەغەکردنی موشەکی مەودا ناوەند.\nپەمپیو لە وتەکانیدا روسیای بە" ناپاکیکردن لە رێککەوتنەکان" لەقەڵەمدا و هاوکات ئاماژەی بەوەدا روسیا جۆرێکی تیابەتی موشەکی بونیاتناوە کە توانای هەڵگرتنی قومبەلەی ناوەکیان هەیە"، و هۆکاری کشانەوەی ئەمەریکای لە رێککەوتنەکە بۆ ئەوە گەڕاندەوە\nحکومەتی مۆسکۆ ئەو وتانەی بەرپرسانی واشنتن رەتدەکاتەوە،" ئەمەریکا یەکەم جار خۆی یەکلایی دەکاتەوە بۆ چونە دەرەوە لە رککەوتنەکان دواتر پاساوێکی بۆ هەڵدەبەستێت تا وای پشان بدەن کە کێشەکە لە ئەوانەوە نییە" پوتین وا وت.\nبەڤیدیۆ..وەلید بن خالد بن تەڵال دوای ١٤ ساڵ لە غەیبوبە بۆ یەکەمجار سەری جوڵاند\nئێران: هیچ جۆرە گفتوگۆیەکمان له‌گه‌ڵ ئه‌مریكا ئه‌نجام نه‌داوه


ڕووداوێكی هاتووچۆ لەسەر ڕێگای دوكان-سلێمانی ڕوویدا – تۆڕی میدیایی خەڵک\n2019/09/28 - 7:49 PM\nبەڕێوەبەرایەتی هاتووچۆی پارێزگای سلێمانی ڕایدەگەیەنێت، لەئاكامی ڕووداوێكی هاتووچۆ لەسەر ڕێگەی دوكان – سلێمانی، سێ كەس بریندار بوون.\nبەڕێوەبەرایەتی هاتووچۆی سلێمانی لە ڕاگەیەنراوێكدا، كە وێنەیەكی دەست (خەڵك) كەوتووە ڕایگەیاندووە، سەرلەئێوارەی ئەمڕۆ شەممە (28/9/2019) ئۆتۆمبێلێك لەسەر ڕێگەی سلێمانی- دوكان لەنزیك پیرەمەگرون كۆنتڕۆڵی لەدەستدا و وەرگەڕا.\nڕاشیگەیاندووە، بەهۆی ڕووداوەكەوە سێ كەس برینداربوون و بۆ چارەسەر ڕەوانەی نەخۆشخانە كران.\nبەڕێوەبەرایەتی هاتووچۆی پارێزگای سلێمانیڕووداوێكی هاتووچۆ\nپەكەكە كوژرانی دوو سەرباز و تێكشكاندنی فڕۆكەیەكی توركیای ڕاگەیاند


جەمیل بایک بۆ سەعدی پیرە: هیوادارین ئاگاتان لەپیلانەکانی میتی تورک نەبێت - ئاوێنه\nجەمیل بایک بۆ سەعدی پیرە: هیوادارین ئاگاتان لەپیلانەکانی میتی تورک نەبێت\nجەمیل بایک، هاوسەرۆکی کۆنسەی بەڕێوەبەرایەتیی کۆما جڤاکێن کوردستان، کەجەکە، سەبارەت بە ئۆپەراسیۆنی میتی تورک دژی پەکەکە رایگەیاند، حیزبەکانی باشور پێویستە لە بەرامبەر پیلان و داوەکانی دەوڵەتی تورک هۆشیار بن ، وتیشی ”سەعدی پیرە دەڵێت ئاگاداری پیلانەکانی میتی تورک نەبووین، هیوادارین وابێت”.\nئاوێنە: جەمیل بایک، بەمیدیاکانی پەکەکەی رایگەیاند “هەموان دەزانن کە هێرش و پیلانگێڕی قورسی دەوڵەتی تورک دژی بزوتنەوەکەمان لە گۆڕێدان، هەمووان دەزانن کە فاشیزمی ئەردۆغان و باخچەلی چۆن هێرش دەکاتە سەر بەڕێوەبەرایەتی بزوتنەوەکەمان، دەیانەوێت گورز لە بەڕێوەبەرایەتی بزوتنەوەکەمان بدەن و هەموو سیاسەتەکانیان لە سەر ئەو بنەمایە دادەڕێژن”.\nوتیشی:”ئێمە ئاگادارین کە ئەردۆغان و باخچەلی دەیانەوێت لە ڕێگای سوپای تورک و شەڕی تایبەت و میتی تورکەوە پیلانگێڕی و هێرش بکەنە سەر سەرکردەکانی پەکەکە، دەیانەوێت کردەوەی لە جۆری ڕفاندن و کوشتن دژی بەسەرکردەکانی پەکەکە ئەنجامبدەن و بەم شێوەیە هەنگاو بنێن لە ئاستی قڕکردنی گەلی کورددا، ئەوان چارەنووسی خۆیان گرێداوە بە ئەنجامدانی ئەو کردەوانە”.\nلە بەردەوامیدا وتی:” ئەو قسانەی ئەحمەد پیرە لە بارەی پیلانی میتەوە ڕاستن، میتی تورک هەم لە ناوچەی ژێردەسەڵاتی پارتی و هەم لە ناوچەی ژێردەسەڵاتی یەکێتی بەنیازی ئۆپەراسیۆنی دژی پەکەکە خۆی ڕێکخستووە، لەم نێوانەدا بەڕێز ئەحمەد پیرە دەڵێت کە یەکێتی ئاگاداری ئەو پیلانانە نەبووە، هیوادارین هەر وا بێت”.\nلە بەشێکی دیکەی قسەکانیدا هاوسەرۆکی کەجەکە ڕایگەیاند:”لە باشوری کوردستان هەندێک لقی میت هەن، کە بە مەبەستی شەڕی تایبەت کاردەکەن، ئێمە لەو باریەوە زانیاریمان لە بەر دەستدایە، بێگومان نابێت هێزو حزبەکانی باشوری کوردستان لەناو ئەو کار و پیلانانەی میتی تورک دا جێ بگرن، ئیمە هیوادارین وا بێت، ئەگەر لەناو ئەو پیلانانەدا جێبگرن گەورەترین دوژمنایەتی پەکەکە و گەلی کوردیان کردووە، ئەو کارە گەورەترین خزمەت دەکات بە سیاسەتی فاشیزم و پیلانگێڕی، ئێمە مەزەندە ناکەین کە هیچ هێزێکی کوردی لە ناو ئەو پیلانانەدا ڕۆڵ بگێڕێت، دەوڵەتی تورک پاش پیلانگێڕییەکی کە دژی ڕێبەرەکەمان بەڕێوەیبرد، هەوڵیدا پیلانگێڕی دیکە ئەنجام بدات، بەڵام ڕێگریکرا لە بە ئەنجام گەیشتنی ئەو پیلانگێڕییەوە و شکستی هێنا”.\nلەکۆتاییدا وتی:”هیوادارین ئەو هەوڵانەیان بە ئەنجام نەگات، چونکە ئەگەر بە ئەنجام بگەن خیانەتی گەورە ڕوودەدات، ئەوە نەتەنیا خیانەت بە پەکەکەیە، بەڵکو خیانەتێکی گەورەشە بە گەلی کورد، نابێت هیچ حیزبێکی کوردستانی هاوکاری پیلانگێڕییە قێزەونەکانی دەوڵەتی تورک بکات، نابێت بەگوێرەی داواکاری و ئامانجەکانی دەوڵەتی تورک هەڵوێست بگرن، چونکە بەم کارە گەورەترین زیان بە خۆیان دەگەیەنن، بەم بۆنەیەشەوە هەموو هێزەکانی باشوری کوردستان هۆشیار دەکەمەوە کە نەکەونە داوی پیلانگێڕییەکانی دەسەڵاتداریی تورکەوە”.


بۆ مەسرور بارزانی چاوەڕوانی دادگایی ئەم ئەفسەرانەین\nWednesday, 08.21.2019, 9:21\nسەرنجی کوردستانپۆست: هەرچەندە ئێمە بڕوامان نییە کە نووسەر و کەسێک نامە ئاڕاستەی بەرپرسێک و لایەنێکی سیاسی بکات، چونکە ئەوانە لێبونەتەوە و لەوەدا نەماون رەخنەیان لێبگیرێت ، یان داواکاریی و پێشنیار بخرێتە بەردەمیان، ئەوانە بە زۆر هاتوون، دەبێت بە زۆر لابچن، پێیان وتراوە ئەو میللەتە بەرەو تێداچوون و نەمان بەرن، چونکە کاری خائین و سیخوڕ ئەوەیە و لەوە زیاتری پێناکرێت و لەوەش زیاتر رێگاپێدراو نییە بیکات، لێ ئێمە هەر کاتێک نووسینێکی وامان بۆ دێت لەبەر ئەوەی زانیاریی تێدایە، ناچارین وەکو خۆی بڵاویبکەینەوە، تا بۆ مێژوو تۆماربکرێت.\nمن پێم خۆش نییە نوسینێکی تەقلیدی بنووسم و باسی خانو ڤێلاو ھۆتێل و شەریکە و زەوی و موساتەحە و بەرتیل وەرگرتن و ..... ھتد باس بکەم\nتەنیا لەو بارەیەوە نموونەیەک دەھێنمەوە، کە جارێک نەخۆشێک ئەچێتە لای پزیشک، لەوکاتەدا کەسێک خۆی ئەکات بە ژووری پزیشکەکەدا و دەڵێت: من لیژنەی پشکنینم، تکایە بڕوانامە و مۆڵەتی کارکردنەکەتم نیشان بدە.\nدکتۆرەکەش کابرا ئەباتە پەنایەکەوە و هەندێک پارەی پێ دەدات و دەڵێت: کاکە وەڵا من پزیشک نیم بەس ئەم پارەیە بگرە و بێدەنگ بە!\nکابراش پارەکە وەردەگرێت و ئەیەوێت بڕواتە دەرەوە، نەخۆشەکە یەخەی دەگرێت و ئەڵێت: بۆ بەرتیلت وەرگرت؟\nئەویش دەڵێت: کاکە وەڵا منیش درۆم کرد، لیژنەی پشکنین نیم! بەس تۆی نەخۆش ئەتوانی شکات لەو دکتورە تەزویرە بکەیت.\nنەخۆشەکەش ئەڵێت: ڕاستییەکەی منیش نەخۆش نیم، بەس هاتووم تا چەند ڕۆژێک مۆڵەتی نەخۆشی وەرگرم لە فەرمانگەکەم.\nلێرەوە دەمەوێت رووی دەمم بکەمە جەنابی مەسرور بارزانی، کە خەریکی پینەکردنی کابینەی حکومەکەیەتی و تا ئیستا هەر تەقەڵی لێدەدات و لەلایەکی تر هەڵدەوەشێتەوە. دەمەوێت بە مەسرور بارزانی بڵێم:\nئەگەر بڕیارە جەنابتان وەک نێچیرڤان بارزانی ھاتون ئەوەی لە قاسەکەی هەرێمدا ماوە و زیاتر کاول و بەتاڵی بکەنەوە، گیرفانی خۆتان زیاتر پڕن بکەن ئەوا ھەڵگری پەیامی دژە گەندەڵی لە خۆتان بکەنەوە، وەک کابرای لیژنەی لای دکتۆرەکە و پارە و بەرتیلی خۆت وەرگرەو ، چاوەڕوانی دواڕۆژێکی وەک عودەی و قوسەی و قەزافی و کوڕەکانی بکە .\nئەگەر بڕیارە چاکسازی بکەیت فەرموو بەڵگەی ناوێیت ھەریەک لە :\nمحمد سلیم مزوری ئەفسەری بالا لە ئاسایش خاوەنی چەندین ملیۆن دۆلارە تەنیا بە بینینی ماڵ و سەیارەکەی دەرکەوتووە دزە .\nدڵشاد حسن نجار : ئەفسەری باڵا و دزی بالا قێزەونی بالا بە قسەی کەس نا بە قسەی محمد سلیم مزوری ھاوڕێی، کە نەخۆشی ئایدزی ھەیە ، ئەوە لەبەرچاوە ڤێلاو ھۆتێل و مۆڵکی ھەموو ھەولێر شاھیدی دزی و قێزەونی دەدات.\nبیلال محمد سادق: ئەوەی ڕۆژێک لەڕۆژان ڕێی کەوتبێتە وەزارەتی ناوخۆ دەزانێیت مودیر مەکتەبی کریم سنجاری، نەک دزە بەڵکو مافیایە ئیش لەو وەزارەت بە پارە نەبێیت ناڕوات ، ئێستا بیلال خۆی گرتوە دەستی بەکڵاوی گرتوە تا با نەیبات نەخاسمە پلە وەربگرێیت ، بەڵام ئێستا لەدەڵالەکانی بڕاوە بۆیە شینی وەرگرتنی پۆستی بۆدەکەن .\nسادق مزوری : ئەگەرچی کریم سنجاری دوری خستەوە، بەڵام پاش ئەوەی بۆیە ملیاردێر.\nئەم چوار مافیایە سیمبوڵی سەدان کەسن لە نێو حکومەتەکەی ئەوسا و ئیستا، ئەگەر راست دەکەیت فەرموو کاریان لەسەر بکە و ئیتر خۆتان گیڤ مەکەنەوە، رێبین هەردی دەڵێت ئێمە هێشتا کاک مەسرور نانسین، بەڵام من چاک بەڕێزتان دەناسم، دەزانم پیاوی ئەو کارە نیین و بۆ ئەوەش نەهاتوون بەردی دیوارێکی رووخاو بخەنەوە شوێنی خۆی، بەڵام بۆ ئەوەی رێبین هەردی خۆفرۆش و ئێسک گران و نمونەکانی تێبگات، کە ئێوە پیاوی هیچ کارێکی باش نیین، تەنای قسەی زلتان لە دەست دێت، نەک کاری باش.\nلەساڵى هەشتاكان سه‌دام حسێن چووە ماڵیان، كەچى ئێستا راوێژكارە وەزارەتى شەهیدان\nگەندەلیەكانى وەزارەتى پێشمەرگە ف.ل.ك ...بەشى دووەم\nحسابتى وەزارەتى پێشمەرگە (فلك) سەرچاوەى گەندەلى